On Kixote Mantxako. Lehen Zatiko 16garren atala\nGapare argiari bere irudiz gaztelu zen txiriboga haretan gertatu zitzaionaz.\nBentariak, On Kixote astoaren gainean zehar-etzanda ikusi zuenean, zer-nolako gaitza ote zekarren galdetu zion Santxori. Hutsa zela erantzun zion honek, harkaitz batean goitik behera erori zela, eta saihets-hezurrak pixka bat zanpatuak zekartzala. Bentariaren emaztea ez zen, bizibide horretako gehienak izan ohi diren bezalakoa, aitzitik, berez bihozbera zen, izan ere, besteen oinazeez min hartzen duena; honela bada, berehala etorri zen On Kixoterengana, sendatu nahian, eta bere alaba bati, neskatila ederra, laguntzeko agindu zion etorri berria sendatzen. Bertan, Asturias aldeko neska bat ere bazegoen, aurpegizabala, lepondozelai, sudurmotz, betorker begi batetik eta bestetik ezkel xamarra. Soinaren lerdenak, egia da bai, gainerako hutsuneak osatzen zituen: zazpi arrarik ez zuen burutik oinera, sorbaldak konkor antzean eta lurrari begira behar zuen, berak nahi baino gehixeago. Neska dohatsu honek, ("emaiten dutenetarikoa" zela zen susmoa, omen), bada, etxeko alabari lagundu zion, eta bion artean ohe txar-txar bat antolatu zioten On Kixoteri ganbara zaharrean, ageri zuenez, inoiz urte askotan lastategia izan zena; bertan mandazain bat zegoen arrotz, etzangua On Kixoterenetik harantzattoago zuena. Ohea bere mandoen txalmak eta saialak ipiniaz moldatua zuen arren On Kixoterena baino askoz hobea zen; berau honelakoa: lau ohol ez oso leun bi astokoren gainean, dingilin-dangolo, lastaira mehea hain argala gosna zirudiela; koskorrez betea, zarrata batzuetatik artile-koskorrak zirela ageri izan ez balute, beren gogorrean, ukitu hutsetik harri-koskorrak ziruditenak; adarga-larruz eginiko izara edo maindire bi eta bero-estalki bakarra hariz egina eta hain hari bakanez, ezen, zeinbatzen hasiz gero, bakar bat ere huts egin bage egin litekeela. Ohe txatxar honetan, alta, etzan zen On Kixote eta, ostatuko andereak alabarekin goitik behera txaplatez lotu zuten, Maritornes (asturiar neskari honela zeritzon ) argi egiten ari zitzaien bitartean; eta mantarrak lotzerakoan andereak On Kixoren gorputza hain ubelduraz josia ikusi zuenean, zantzua hartu nonbait eta, eroriko baten ondorioa baino ukaldi askorena areago zela esan zuen.\nEz ziren, ez, ukaldiak – esan zion Santxok – harkaitzak hainbat koskor eta koska, ttutturru eta txontxor zuela eta, bakoitzak bere ubeldua egin zion. Egin beza berorrek, andere, ipingai gehiago, txaplata ugariago, izanen da, bai, haborokinak behar dituenik; nerau, bat, neu ere gerruntzean-eta min bainaiz.\nHorrela baldin bada – andereak berriro – zu ere erori zinen, ezta?\nEz nintzen erori, baina nire nagusia erori zen ikaraldian hartu nuen zirrarak min eragin zidan, mila makilkada eman izan balidate bezala.\nBaliteke, izan, hori, bai – esan zuen neska gazteak – niri ere sarritan gertatu izan zait ametsetan dorre gainetik beherantz neure burua erortzen ikusi, eta beheraino heldu ez, lurra inoiz ez jo; eta esnatu ondorean, zeharo hebaindua, etena egon izaten nintzen, benetan erori izan banintz bezala.\nHortxe dago, ba, koxka, andere – erantsi zion Santxok – ni, amentsik egin bagerik, alderantziz, orai baino itzarriago egonik, nire jaun On Kixotek dituen ubeluneak baino askoz gutiagorekin ez nago.\nZela dau izena zaldun honek? – galdetu zuen Maritornes asturiarrak.\nOn Kixote Mantxako – erantzun zion Santxo Pantzak – zaldun arriskuzalea da, onenetakoa eta indartsuenetakoa, aspaldidanik hona munduan ikusi direnetarik.\nZer da zaldun arriskuzale? – galdetu zion neska motzak.\nHorren berria ote zarea munduan, hori ez jakiteko? – Santxok galdez erantzuten – Bada, jakin ezazu, ene arreba hori, zaldun arriskuzale zera dela, ez bat eta ez bi, bere burua makilkatu nahiz enperadore ikusten duena : gaur lurbira osoko sorkaririk zorigaiztokoena, behartsuena da eta egun bizpahiru erresumatako koroaren jabe dateke bere ezkutariari oparitzeko.\nHara, eta nolatan, bada, honen jaun onarena izanik, ez duzu zuk, dirudizunez, konderriren bat edo guttienik? – galdetuz txiribogako andereak.\nOraino goiz da – Santxok – orai ilbetea abantzu dela hasi ginen borrokaizunen bila, eta oraikoz, ez dugu egiazkorik bat ere ediren. Gerta daiteke, bai, gauza bat bila eta bertze bat kausitu. Egia ere da, bertzenaz, nire jaun On Kixote zauri edo eroriko honetatik senda baledi, eta ni herbal edo elbarri gera ez banendi, ez nuke neure itxaropena aldatuko Espainiako handiki-gainizen baten truke.\nHizketa hau guzti hau On Kixote adi-adi entzuten ari zen, ahal zuen bezala agondu zen, ohatzean eseri, eta andereari eskutik helduta esan zion\nSinetsi egidazu, andere eder horrek; egiazki, zorionekotzat har dezakezu zeure burua, hemen zure gaztelu honetan ostatu eman diozulako honako neure honi, eta neure buruaren goraki aipatzeari ez banakio, ez da nork bere burua gorestea itsusi dela esaten delako baizik; baina nire ezkutariak esanen dizue nor naizen. Hauxe baino ez dizuet esanen: egin didazuen zerbitzua nire oroimenean betiko idatzita edukiko dudala, bizi naizen arte eskerrak eman ahal diezazkizuedan. Ailute goiko zeruek nahi maitasunak bere legeari honen loturik ez banindu, eta honen menpeko ahopean txirimizkatuz aipatu izaiten dudan eskertxarreko ederraren begiek; ailira neska gazte eder honexenak nire askatasunaren jabeak.\nBentako anderea, alaba eta Maritornes gaixoa, zaldun ibiltariaren hitzak entzunez nahasita zegozen, txunditurik, gerkeraz mintzatuko balitz bezala ulertzen zizkioten, baina ongi antzeman zieten oro hitz zuriak, limurkeriak eta eskaintzazkoak zirela; halako mintzairatan ohituak ez zirenez gero, hizkeraz harrituta, begira-begira zegozkion, ohi ez den halako gizona ziruditsen, eta eskaintza guztiak eskertu zizkioten, txiribogan egin ohi den era horretan, bertan utzi aurretik. Maritornes asturiarrak, hala ere, Santxo sendatu zuen, bere nagusiak baino premia gutiago ez baitzuen.\nMandazainak neska motz harengandik hitza hartua zuen, gau haretan elkarrekin jostatzeko, honek hitz eman zion, arrotzak bakean eta ostatuko ugazabak lotan, harengana joanen zela eta nahi izanen zuen guztian asearaziko zuela, irritsak agindu ahala. Esaera zen neska on honek ez zuela inoiz hitzik eman gero beteko ez zuenik, mendian eta lekukorik ezean emanda ere, bere burua gaparetzat baitzuen joten tint, eta ez zuen laidotzat ostatu haretan neskame lanetan aritzea, zeren, berak esaten zuenez, zoritxarrak nahiz jazoera gaiztoek ekarri baitzuten halako egoera haretara. On Kixoteren ohatze, "amaña" hobe esateko, hura gogorra, estua, erkina zen eta izarpeko barruzki haretako erdian zegoen; ondoan Santxok berea egin zuen seskaz eginiko zerria eta burusi bat baino ez zena, astindutako anju-ehunezkoa zirudien artilezkoa baino areago. Ohe biotatik harattoago mandazainarena zegoen, lehenago esanetik dakigunez, txalmaz eta zekartzan mandorik onenen pilda guztiez eginiko "berdinberoa" zen. Mandoak, guztira, hamabi ziren, guriak, lodiak, gizenak eta entzute handikoak, Arevaloko mandazain aberatsetarik bat zela-eta, kondaira honen idazleak dioenez, honako mandazain honetaz bereziki mintzo baita, ondo ezaguna zuelako, eta ahaide ttikia edo omen zuelako. Zide Hamete Benengeli kondairalari oso jakingura, oso zehatza gai guztietan izaiteaz gain, ongi erakusten du hemen, honako gertaera hauetaz ari delarik, ez dituela isilean edo hitz-erdika iragaiten utzi nahi izan, ttikiak eta llaburrak izanik ere. Historialari zinezkoek eredutzat har lezakete, jazotakoak hain laburkiro, gaingiroki bezala, murrizki jaulki ohi dituztenek batik-bat, bada, usu ezpainetaraino baizen ez dira iristen, tintontzian utzita, gaiaren mamiak, hala utzikeriagatik nola jakinezagatik edo dongakeriagatik. Ongi izan bedi milatan, Ricamonteko Tablante idatzi zuena, eta Tomillas kondearen egintzak agerrarazten dituen beste liburu haren egilea ere bedi ongi! Zein zehazki azaltzen, tipiltzen duten den.dena! Halatan bada, mandazainak bere mando-taldea ikustera joan eta bigarren edakia eman ondorean, bere txalmak zabaldu zituen eta bere Maritornes txintxo tinelaren zain geratu zen. Ordurako bazegoen Santxo mantarrak loturik eta etzanda; lo egin nahi zuen arren, ostera, saihets-hezurretako minak ez zion lagetzen; On Kixotek, berriz, bereetako minaren minez, begiak zabal-zabalik zituen erbi baten antzo. Ostatu-etxe osoa ixilik zegoen, barru osoan ez zegoen beste argirik atari erdian esekita zegoen giriseilu bateko suak emaiten zuena baizik.\nIsilaldi liluragarri hak eta gure zaldunak bere zoritxarreko liburuetan txitean-pitean irakurri izan zituen gertaeretatik bere gogoetara ekarri ohi zituen burutapen haiek, beste behin, irudikatu ahal den zoraldi bitxi bat eragin zioten, hau da, berriz ere gazteluren batera iritsita zegoela bururatu zitzaion (esan duguna legez, beretzat ostatu emaiten zioten etxe edo benta edo txiriboga guztiak gaztelu ospehandiak ziren) eta etxeko alaba bentaria gazteluko jaunaren alaba zela sartu zitzaion; eta areago, bere irudimen zoroak oldoztarazi zionez, alaba hau, bere adeitasunak erakarrita maitemindu zitzaion, eta hitz eman zion, gau haretan, gurasoen ixilpean, itzalgaizka, berarekin astiune baten etzatera etorriko zitzaiola. Amets zoro hau guzti hau egiatzat hartu zuen, berak asmatua izanagatik, eta axanpatzen hasi zen, larritzen, eta bere ohorea gerta litekeen istilu arriskutsuaz hausnartzen; bere bihotzari agindu zion, beraz, ez ziola irainik eginen bere andere Tobosoko Dultzineari, Ginebra erregina ber-bera bere andere-lagun Kintañonarekin aur-aurrean jarriko balitzaio ere.\nBurubagekeria hauek buruan, bada, astia joan zen eta ordua iritsi (beraren ustetan urria) asturiarra etor zekion; berau, atorra-has eta oinutsik, fustanezko ile-sare batean adatsa bildurik, oinkada ixilkoiz eztikiro-eztikiro, hirurak lehorra hartuta zegozen etzangura, mandazain eske, sartu zen. Ateraino heldu eta berehala On Kixotek sumatu zuen eta, ohean eserita, bere txaplatak eta saihetseko mina eta guzti, besoak zabaldu zituen, bere neska gazte ederra hartzeko. Asturiarra ixil-ixilik bezain bil-bildua zihoan, eskuak aurretik bere maitalearen bila, eta On Kixoteren galtzar artera sartu zen, bai honek tinki heldu ere eskumuturretik, eta beregana erakarriz, harek tutik esan bage, ohe gainean eserarazi zuen. Haztatu zion atorra, eta, marrasezkoa bazen ere, zirikoihal edo zendale mehe-mehezko iruditu zitzaion. Eskuturretan beirinezko kundera batzuk zeramatzan, baina hari ekialde urrunetiko harribitxi baliotsuen dirdira iruditu zitzaion. Adatsa, zelanbait txima izaitetik hurbilago zena, Arabiako urre distiratsuzko hariez egina zelako usteak jo zuen, eguzkiaren distira bera ere iluntzeko hainekoak. Ahoko hatsa, gatzozpin hotz eta erdi-mindua irenstetik sortzen den kiratsetik apur bat zuena, haren sudurrera orduko usain eztitsu, lurrintsu iruditu zitzaion; azkenik, bere irudimenean hainbat liburutan irakurria izan zuen era eta tankera berdintsuan margoztu zuen, alegia, harako zaldun zauritu hura ikustera etorri ei zen beste printzesa haren antzera, maite minez josia eta hemen ageri diren apain edo bitxiki guztiez jantzita. Hainbesterainokoa zen, izan ere, gapare gaixoaren itsutasuna, ezen, ez ukimenak, ez hatsak, ez neska motzak beregan zekarren beste ezerk ere ez ziotela atzera eragiten, eta benetan mandazain ez den nori edo nori higuinarazteko xamarrak baziren izan; osterantzean, alta, edertasunaren anderegoiko bat besarkatzen zuela ziruditson. Honela zedukalarik, besoen artean tinko, ahots amoltsuz, ahopeka bezala, eztiki hasi zitzaion mintzatzen\nZure edertasunaren ekuste hutsaz egin didazun mesede handia, andere eder goren hori, ordaindu ahal izaiteko aukeran egon nahi nuke; baina, halabeharrak, beti nekatu bagerik zintzoen atzetik ibili ohi denak, etzatoki honetan jarri nahi izan nau, honen hebainduta honen etena natzan honetan, eta nik neure oldez, gogoz, zure nahia ase eta bete nahi baneza ere, ezinezko litzaidake. Eta ezintasun honi are beste handiago bat erantsi behar zaio, eta zera da, Tobosoko Dultzinea berdinik ez duenari agindutako fedea, nire barru-barruko gogapenen andere bakarra baita; hauxe guzti hauxe, bada, gure artean ez balego, ez nintzateke ni honen zaldun tentela izanen, zure onberatasun handi honek ekarri didan abagadune zorioneko hau hutsean iragoten uzteko.\nMaritornes estura handian, itobeharrean zegoen, izerdi patsetan, On Kixotek hain tinko heldua zuela ikusten, eta ziotsonari jaramonik egin ezean, ulertu ezinean, ahalak eta bi eginez jaregin nahi eta ezin zuela. Mandazain gaixoa, berriz, nahikeriak eta irritsak esna egonarazten zutena, bere "bezuza" aterean barrura sartu zenetik sumatua zen eta, erne bai erne egon, On Kixotek ziotson guztia adi-adi entzun eta entzun ari zen. Asturiarrak hitzaz beste egin ote ziolako espak jota zegoen, beste batekin kitatuko ote zuen berarekiko zorra, eta ezarian-ezarian On Kixoteren ohe alderantz hurrantzen joan zen. Geldi egon zen, ea zertan amaituko ote ziren hitz eta pitz haiek, berak ulertu ezin zituen esaerak. Neska motzak bere burua jaregiteko ahaleginak egin eta egin ziharduela ikusi zuen, haregatik, eta On Kixotek, aldiz, eutsi eta eutsi zihardukiela; ez zitzaion batere txantxetako iruditu, iseka matxar baten zantzua hartu zion eta besoa bere luzera osoan goratu, eta dra! ukabilkada zital bat aurtiki zuen zaldun maiteminduaren baraila meharrera. Ahoa bete odol utzi zuen. Hau eginda nahiko ez eta, saihets-hezurren gainera igo zitzaion, eta zanpa-zanpa batetik bestera, aldez alde, ibili zen oinka. Ohe mirrin, oinarri makaleko ha, mandazaina gaineratu zitzaionean, lurrera erori zen, tanp! eta zarata handiaz txiribogina esnatu zen. Maritornesen atralaka edo zelakoan geratu zen, behin eta behin deitu zion arren erantzunik ez zion egin eta. Susmo honek jota, jaiki zen, piztu zuen giriseilua, eta joan zen takela edo txiripina edo entzun zuen lekurantz. Etxeko nagusia zetorrela ikusita, izugarrizko gizona zela zekielako, neska beldurtua, guztiz kokildua eta kezkaturik oso, Santxo Pantzaren ohean ostendu zen, uzkur-uzkur eginda, haril bat bezain kiribildua. Txiriboginak sartukeran esan zuen\nNon hago, emagaldu hori? Egingo niken, bai, inondik ere, hauek zer guzti hauek hire zerak direla.\nIskibidu honezaz, azkenik, itzarri zen Santxo, lokaizkatu zen, eta bere gainean, ia-ia, trosko bat edo halako murru, zoztor bat ukitu zuenean amets gaizto bat zela otu zitzaion, eta di-da hasi zen ukabilka, hara eta hona, batera eta bestera, eta jokada batzuk, ez dakit zeinbat, Maritornes gaixoarengan amaitu ziren; bai eta honek, minaren minez lotsa galduta nonbait, joten hasi ere eta di-da eman zion ihardespena Santxori, hainbatez eman, ezen, bere amorruz, ametsa kendu ziola. Halako liskarrean nola ez zekiela, norekin ere ezin igarriz, ahal zuen eran jaikitzera egin zuen, besarkatu zuen Maritornes, eta biok bat eginda, munduan gertatu den gudantz gorri nahiz barregarriena hasi zuten. Ikusi zuen, bada, mandazainak, giriseiluaren argiz, nolatan zebilen bere neska; utzi zuen On Kixote, eta sorostera joan zitzaion, brauki. Etxeko gizon izugarriak ere berdin egin zuen, ez ordea asmo berdinagaz, neska zigortu behar zuelakoaz baizik, ustez noski, gatazka haren guzti haren errudun bakarra neskamea zela. Halatan bada, eta esaera den bezala: katuak saguari, saguak sokari, sokak makilari hasi eta ekin, mandazainak Santxori, Santxok neskari, neskak honi, txiriboginak neskari, elkarri dzirt-dzart, atseden unerik hartu bage. Ez zen hor amaitu, eta giriseilua itzali zenean, ilunpetan guztiak, itsu-itsuan erasoka, erruki bagerik, orok orori joten ihardun zuten, eskuan non ipini ez zekitela, ezer onik utzi behar ez zutelarik.\nOstatu hartuta, halabeharrez, gau haretan Toledoko Anaidi Santu zaharreko anaide haietako bat zegoen, eta borrokatiko zarata, asots asaldatua entzunik, bere makila hartu zuen, beste eskuan ahaldun-agiriak edukitzeko zeraman latazko kutxa, eta ilunpe beltzean logela haretara sartu zen, zerauntsela\nGeldi justiziaren izenean! Geldi Anaidi Santuaren izenean!\nTupust egin zuen aurrena On Kixote ukabilkatua izan zen, bere ohatzean erorita zetzana, ahoz gora, aratinik eta batere konortegetua. Haztamuka bizarra ukitu zion, "justiziari mesede!·" aldarrika, baina bizarretik heldua zuenak ez zirkinik ez zaratarik zegiela ikusiz hilik zegoela uste izan zuen, eta, noski, bertan zegozen guztiak hiltzaileak zirelako susmoak jota, ahotsa gogortu zuen, esateko:\nItxi beza bentako atea! Ez begi inork alde, erne inor joan ez dadin, hemen gizon bat hil dute eta!\nAhots honen albisteak guztiak ikaratu zituen, eta entzun bezain laster gelditu ziren. Joan zen bentaria bere etzangura, mandazaina bere pilda pilara, neska bere lekura, eta han bakarrik On Kixote dohabagea Santxorekin, inora ezinik. Utzi zuen bizarra On Kixoterena, bat-batean, urliak, eta argi eske atera zen, gaizkileen bila atzemaitera joaiteko. Ez zuen, hala ere, deusik idoro; txiriboginak, beren-beregi, bere logelara hanka egin zuenean giriseilua iraungi baitzuen; eta sutondora joan behar izan zuen anaideak beste giriseilu bat iziotzeko, ez nahi bezain arin.


IPI Zaragueta Herri Eskola | IPI Zaragueta Herri Eskola\n2022/05/13 > El juego de mesa "Baleatik baleara" pronto a la venta\n2022/05/12 > BALEAREN EGUNA\nIKASLEEN BLOGA (Zaragueta)\n2022/05/27 > PISU JAURTIKETAN NEURRIAK LANTZEN\nAste honetan LH4. mailan pisu jaurtiketa egin dugu. Batzuk gehiago, beste batzuk gutxiago baina denok gustura ibili gara.\n2022/05/26 > LH 2koak zeta harren proiektoa lantzen ari gara\nZeta harrak ditugu gelan eta denon artean zaintzen ari gara. Aldi berean asko ikasten ari gara zeta harreei buruz: nola jaiotzen diren, zer jaten duten, bere fasean zeintzuk diren... Oso animalia bitxiak dira. Hemen gaude luparekin beldarrak aztertzen.\nEgunero bere kaxatxoa garbitzen dugu eta bere gustoko hostoak jartzen dizkiegu.\nLantxo bat ere egiten ari gara ikasitako guztiarekin.\nGaur martxoak 26, 15.irratsaioa izango dugu entzungai. Bertan Julen Barriuso ikasketaburua elkarrizketatuko dugu. Horretaz gain, ohikoak diren menuen aurkezpena, urtebetetzeak eta lehiaketa izango dira.\n2022/05/20 > Moda jasangarria eta Cristobal Balentziaga\n2022ko maiatzaren 18an, DBH4ko ikasleak Balentziaga museora joan ginen, Getariara. Aurreko asteetan etikako saioetan moda jansangarriaren inguruan tailerrak egiten egon garelako joan ginen. Busez joan ginen eta bertako gidak Cristobal Balentziagataz hitz egin zigun, bere bizitzaren historia zati bat, nola diseinatzen zuen, nolakoa izan zan haren bidea moda munduan… Bisita oso dinamikoa izan zen, adibidez, orri baten gainean gure diseinu propioa egin genuen. Oso gustura egon ginen eta asko gomendatzen dizuegu.\nEskerrak eman nahi dizkiegu Ikertze kultur elkarteko kideei: Lore, Nagore eta Mikeli. Gozatzen ari gara!\n2022/05/12 > KALEAN IKASTEN!!!\nAste honetan eguraldi aproposa izan dugu kalera ateratzeko. LH 4. mailako ikasleok ederki aprobetxatu dugu. Hemendik aurrera eguzkitako krema ere motxilan sartu beharko dugu. Argazki gehiago ikusteko irudian klikatu.\nCalendario 2021-2022 EI-EP\nCalendario 2021-2022 ESO\nEntzun E.I. irratsaioa


CMRA, zure Apple Watch-erako kamera uhala Gadgeten berriak\nGeroztik Apple Watch 2014an merkatuan sartu zen. Ipar Amerikako konpainiak iragarri zuen literalki ez zutela kamera moduko bat erloju adimendunean sartzeko asmorik, izan ere, haientzat behintzat, ezaugarri horiek zituen gailuko kamera guztiz gastagarria zen. Logikoa denez, erabiltzaile askok erabakia berresten dute, nahiz eta, beste batzuentzat, oso garrantzitsua den kontuan hartzea.\nZure Apple Watch-etik argazkiak atera ahal izatea gustatuko litzaidakeen erabiltzaileetako bat bazara, esan gaur egun CMRA uhala berria, Glide enpresak sortutako modeloa, mezu honen goialdean kokatutako argazkian ikus dezakezun moduan, smartwatch ezagunaren kirol modeloen oso antzeko diseinua aurkezteaz gain, kamera bat du. 8 megapixel eta beste bat 2 megapixel.\nHornitu zure Apple Watch kamerarekin argazki eta bideo deiak egiteko CMRA corra-ri esker.\nXehetasun gisa, esan hori CMRA uhal berriak bere bateria du hau, berriz, erraz kargatu daiteke eta, aldi berean, Apple Watch-eko bateria aldi berean kargatzeko aukera ematen duen dock baten bidez. Momentuz enpresak ez du lasterketa honen funtzionamenduari buruzko xehetasun gehiagorik eman, nahiz eta ziurtatu CMRAk erabiltzaileei argazkiak ateratzeko eta bideo deiak egiteko modu erraz eta azkarrean ere emango diela.\nUhal horietako bat lortzeko interesa baduzu, esan fabrikatzaileak datorren udaberrian merkaturatzeko asmoa duela. Hala ere, konpainiak dagoeneko onartzen ditu erreserbak unitateko prezioan Dolarraren 199. Merkatuan ofizialki itxarotea erabakitzen baduzu, prezioak gora egingo du Dolarraren 249. Erreserba egiten lehenengoetarikoa bazara, prezioa arte murriztuko da Dolarraren 149 unitateko.\nArtikuluaren bide osoa: Gadgeten berriak » Teknologia » CMRA, zure Apple Watch-erako kamera uhala\nXiaomik Apple edo Samsungerako bidea erakutsi du Xiaomi Mi Mix-ekin


Euskerabili: EZ LUKE B1 MAILA GAINDITUKO\nEz dakit Martzelinori, Athleticeko entrenatzaileari, kontratua berrituko dioten, baina ziur nago B1 maila ez duela gaindituko. Arrotza egiten zait, prentsaurrekoa ematen duenean, nola hitz egiten duen entzutea. Partida bukatu berria denean, “gaur jokatu genuen”, “partida hau zaila izan zen”, edo horrelakoak esaten ditu gaztelaniazko aditzaren denborari erreparatu gabe.\nBadakit Asturiasekoa dela eta horregatik dela. Gainera, lagun bat dut hor, eta pare bat ordu berarekin egon ostean, neuk ere esaten ditut horrelakoak. Baina, egoera normal batean, ez dut horrelakorik esaten, eta, esan bezala, beste pertsona bati entzuteak harritu egiten nau. Bizkaitarra naiz eta guk aditzaren denbora, oro har, egoki erabiltzen dugu. Baldintzarekin dugu arazoa, ondorioa baldintza bihurtzen dugu eta. Gaztelaniazko beste arau gramatikalekin ez dut arazo handirik izaten, baina onartu behar dut ortografiarekin noiz edo noiz zalantzak ditudala. Eskerrak zuzentzaile magiko horiek daudela!!!\nJakin badakit euskaraz zer maila duzuen, baina gaztelaniaz ez. Horregatik sarrera honetan eskatzen dizuet gaztelaniarekin nola moldatzen zareten adieraztea, hau da, zeintzuk diren egiten dituzuen akatsak, zer den ondo erabiltzea gehien kostatzen zaizuena,…, azken batean, gaztelaniazko B1 maila gainditzeko kapaz zareten.\nEgilea: euskerabili ordua: 15:08\nEtiketak: Euskara, FUTBOLA, GAZTELANIA\nHasi baino lehen esan nahiko nuke txarra naizela hizkuntza guztietarako, baita gaztelaniarako . Akats asko egiten ditut, batez ere hitz egiten duenean, egun batzuetan trabatzen naizelako eta batzuetan gaizki ahoskatzen ditudalako hitzak. Nire Lagunek barre egiten dute beti nitaz, inoiz ez naizelako konturatzen, txarto ahoskatzen dudanean hitz bat . Bestalde, idazten dudanean ere akats asko egiten ditut. Horregatik, wasap bidez idazten dudan bakoitzean, nire lagunak nekatuta daude, a h-rekin eta a h-rik gabe zuzentzeaz.\nGaztelanieraz hitz egiten edo idazten dudanean, ez dago bereziki ondo egiten dudan zerbait, baina egia da irakasle guztiek esaten didatela hiztegi zabala dudala; izan ere, ikasgelan hitz bat galdetzen dutenean, normalean nik dakit, baina nik uste dut esaten dutela, gehiago impresionatzen zaiela dixlesia daukalako. Gramatikari dagokionez, nik uste dut ez zaidala ezer kostatzen; puntuak eta komak izan ezik, azken finean nire ama-hizkuntza delako, baina akats ortografiko asko egiten ditut eta pizka bat zaila egiten zait testuak ulertzea irakurtzen dudanean, horregatik gaztelaniazko azterketetan ez didate faltak kontatzen.\nGustatuko litzaidake pentsatzea akats horiez gain, gai izango nintzatekeela gaztelaniazko b1 gainditzeko, bestela oso tristea izango litzateke, nire ama hizkuntza delako eta denbora luzez hobetzen eta indartzen saiatu naizelako, nahiz eta akats txiki batzuk egiten jarraitu.\nNire kasuan ondo modaltzen naiz gaztelaniaz idazten eta hitz eginten, sailtazun handiena dut "h" hizkia ipintzea hitzeta, baina kasu hau ere pasatzen zait Euskaran eta beste hizkuntz batzuetan. Horregatik esan ahal dut normalean pasatzen zaidala gauza hau.\nHau kontuan izan gabe,ziur nago bai gaindituko nuke gaztelaniako B1 azterketa, betidaki gaztelaz hitz egin dudalako nire familia eta lagunekin.euskarekin komparatuz,bakarrrik erabiltzen dudalako momentu puntual batzuetan.


Asteburu honetan: Porrusalda • ZUZEU\nAsteburu honetan: Porrusalda –\nAsteburu honetarako, egun hauetako euriak eta hotzak konbatitzen jarraitzeko salda bero RZ goxo eta bizigarria dakarkizugu. Erraza, parranda osterako edo ama eta izeba datozenerako, baina noiznahi jateko modukoa duzu RZ sano, erraz eta goxoagorik nekez aurkituko duzun hau. Eta izen politagorik? Porrusalda… Zaindu, gozatu eta on egin! 🙂\n4 porru eder\n2 azenario eder\nPatatak, kilo erdia\nPorruak eta azenarioak zuritu eta zati meheak egin. Patatak zuritu eta zatitu, puska txikitan kaskatuz.\nSu ez oso bizira hurbildu kazola bat, jarri olioa eta barazki guztiak, gatz pixka batekin, eta eragin etengabe. Hogeiren bat minutuz eduki holaxe, gorritzen utzi gabe.\nUra bota gainera eta beste 20 minutuz eduki egosten, gatz puntua zuzendu, eta behar izanez gero, zaporea areagotzeko, haragi-salda kontzentratuaren pastilla bat gehitu edo, uretan egosi ordez, egosi haragi edo barazki saldatan.\nPorru barietate ezberdinak daude, laborantza edo kultibo-aro ezberdinegatik luzera, diametro, konsistentzia eta zapore ezberdinez. Udazken eta neguko porruak lodiagoak eta zapore gehiago edo zapore gogorxeagoak dira, udakoak berriz txikiagoak eta xamurragoak, zapore xuabeagoaz.\nErrazagoa beti etxeko potoko barazkien menestra RZ…\nTapia eta Leturia loiolako porrusalda\nZer duzu buruan “Asteburu honetan: Porrusalda”-ri buruz\nAzken portu 2018-02-19 17:00\nGure aita zenak aurkeztu duzuena “porrupatata” zela zioen eta “porrusalda” deitzen bagenuenen haserretzen zen.


Egun eta bihar | 2021eko Urtarrilaren 07a\nEta hara beraz, urte berri bathasi zauku! Denetan gauza beraentzuten da, agian iragan denhori baino hobea izanen dela!2020a aspaldiko txarrena izanada alabainan. Behinere ezagutudugun hitsena diote anitzek!Izurrite tzar horrek denak nahasidaizkigu eta ez guti! Ahal bezalaibili behar, kasik galduak baginebezala! Jende elgarretaratzeakbiziki xuhurki egin behar,arruntmultxo ttipika! Norat nahijoaiteko maska bat ezarri behareta ezarriz geroz alde bat atxiki!Hara zertaratuak giren Jainkoakdaki nundik jina zaukun gaitznahasi horrekin.\nEta orainokoannehork ezin erran noiz arte behardugun jasan egoera bitzihori! Anitzen esperantza, xertoakere badirela agertuak, idurizarras fidagarriak, jakintsunhandienek hala diote behin. Luzazerran daukute haatik xertoon baten ukaiteko behar zelaurte pare bat segurik igurikatueta gero urte batez bederenzernahi proba egin. Oraikoan,zernahi ikerle gisa hartarat ernaturik,diote epe horiek azkarkilaburtu direla eta ez dela hortazsobera harritu behar, ez segurikharritu arras uzkur jartzeraino.Dei frango entzuten da berazahal bezenbat jende xertatuakizaiteko lehenbailehen.\nEgun eta bihar | 2021/01/07\nDena den, gaitza beti hor da.Lekuka eztitu da eta lekuka azkartu.Urtats bezperagoan, segurtatuabezala izan zauku errekontruhandiz kanpo segurik ezdela halere berriz konfinatzerikizanen. Hetsialdi tinkorik ez berazbainan neurri xorrotxagoakarratsetan eta gauaz, ez denetanbainan hamabost departamendutan,gehienik hunkiakdirenetan. Goizik sartu beharetxerat eta gero han egon.Arratseko 6etarik goiti biharamungoizeko 6ak artean. Besteeskualdetan ere, denak etxeratbilduak behar arratseko 8akaitzin. Jendea arratsetan bilduzdela gaitza gehienik hedatzen.Berriz ere eztabaida frangobistan da! Erabaki eskasegiakbatzuen gustuko, sobera latzakbeste askoren arabera.Heldu den aste hortan ikusibehar omen bide hortarik beharden segitu ala beste zerbaitpentsatu.\nSantibate ihaute kantu ezagutuanetxez-etxe xingarketadabiltzan buhamiek, bai etabuhamiak ez direnek ere, hauxediote biziki polliki: "ez gabiltzaederrez ez eta ere beharrrez,gostuma xaharraren ustez, erreproxubeldurrez". EmmanuelMacron lendakari agurgarriakere, Urtats bezperan, holakozerbait ote zuen gogoan, subazterpollit batean jarri delarikguri mintzatzeko? Hitzaldifrango ba eginak aitzinekohilabetetan eta berriz mintzatubehar halere, aspaldiko ohiduraberme, "erreproxu beldurrez"nolazpait. Mintzatu da beraz.\nEzdu gauza handirik erran bainanerran dituenak biziki abilki sakatudaizkigu. Iragan urtea hitsaizan dela, hori jadanik baginakien,bainan erakusterat emannahi ukan du egun hobeakjinen direla! Zonbait hilabeteoraino frango latzak izan beharbadira ere. Konplimenduak egindaizkigu, oro har arras xintxoakizan girela. Ez du ahantzi bereburuaren laudatzea, izurritearenkontra erabaki egokiak hartudituela eta beti...\nKasik etxekoz-etxeko eta burrunbahandirik gabe, alderdikomunistak ospatu ditu bereehun urteak. 1920ko azken Kasik etxekoz-etxeko eta burrunbahandirik gabe, alderdikomunistak ospatu ditu bereehun urteak. 1920ko azken eta 40ko gerlatik landa alderdiarrakastatsuena ere zen. Duelaberrogoi bat urte, bizpahiruministro baldin bazituen eregobernuan, ahultzen hasi zeneta geroztik beti buruz beheitijoan da. Kideak badira halereberrogoita-hamar milako bateta irudi du alderdia berritzen aridela eta denbora berean doi batazkartzen.\nDoi bat pixkortzenbederen. Idazkari nagusi duela,heldu baita alderdiburu, FabienRoussel Frantzia iparraldekodeputatua. Alderdia zertan denhobeki ikusteko, hautagai batagertu nahi ere luke hurbiltzenari zaizkigun presidente-bozetan.


Irekia Eusko Jaurlaritza - Gobierno Vasco :: Eusko Jaurlaritzak sagardoari babesa eman dio, kalitate handiko produktua eta Gipuzkoako turismoaren elementu bultzatzailea den heinean\nEusko Jaurlaritzak sagardoari babesa eman dio,…\nMerkataritza eta Turismoko sailburuorde Pilar Zorrillak gidatu du sagardotegi-denboraldi berriaren aurkezpena, beste zenbait pertsona ospetsurekin eta erakunderekin batera.\nJulian Iantzi izan da txotxaren protagonista, eta horrenbestez lehen kupela ireki du 2012ko Sagardo Berriaren Egunean.\nEusko Jaurlaritzak sagardoaren aldeko apustua egin du, kalitate handiko nekazaritza-elikagaia izanik Gipuzkoako hainbat udalerriren ekonomiaren bultzatzailea delako, eta, zalantzarik gabe, sasoiko erakargarri turistikoa delako; Merkataritza eta Turismoko sailburuorde PIlar Zorrillak apustu hori berretsi nahi izan du, Sagardo Berriaren Egunean bertaratuta.\nIzan ere, sagardoaren gozamena izan da, besteak beste, azken urtean garatutako esperientzia turistikoetako bat. Bisitari eta turistei bizipen bakarra eta horregatik oroigarria eskaini nahi zaie, sagardoaren kultura ezagutu dezaten, euskal tradizioaren erritu osoa bertatik bertara biziz, txotx oihu eginez kupeletik zuzenean sagardo-trago bat zerbitzatuz, eta jende berria ezagutzearekin batera sagardotegietako menuak dastatuz.\nDastaketa gidatu edo probaketa bat egitea, Astigarragako Sagardoetxea sagardoaren Museoa bisitatzea edo Igartubeiti baserria bisitatzea ere proposatu nahi izan dituzte, turistak leialtzeaz gain turismoaren urtarokotasuna haustea ahalbidetzen duen esperientzia paregabe horren osagarri.\nTxotxaren aurretik prentsaurrekoa egin da, uzta berria eta sagardotegi-denboraldi berria ofizialki aurkezteko, eta Pilar Zorrilla izan da ekitaldi horren buruan, beste zenbait pertsona ospetsu eta erakunderekin batera. Besteak beste, Astigarragako alkate Andoni Gartzia, Arrantza eta Elikadura Industrietako sailburuorde Jon Azkue, Gipuzkoako Berrikuntzako, Landa Garapeneko eta Turismoko diputatu Jon Urigüen, Sagarduneko sagardogileen bozeramaile Joxe Angel Goñi eta 2012ko Sagardo Berriaren Egunaren protagonista Julian Iantzi bertaratu dira aurkezpen-ekitaldi ofizialera.\nZehazkiago, Astigarragako Sagardoetxean 2011ko uztaren ezaugarriak aurkeztu dira; horrela, txotxaren denboraldi berriari hasiera eman zaio, eta sagardo berriaz gozatzen hasteko unea iritsi da. Aurtengo protagonista Julian Iantzi aurkezlea izan da, eta lehen kupela ireki du "Gure Sagardo Berria" oihu egitearekin batera.\nAurten, euskal sagastien produkzioa iazkoaren antzekoa izan da, eta sagardogileek produkzioari eustea lortu dute izurriteei aurrea hartzeko lanen bitartez. Giroa eguzkitsua izan da, oro har, eta euria, berriz, neurrizkoa; horri esker, sagarren elementu aromatikoen kontzentrazio egokia lortu da, eta, horren ondorioz, fruta-gustuko sagardo freskagarria sortu da. Euskadin, 10 milioi litro sagar produzitu dira, gutxi gora behera, 2011ko uztaren parean.\nVitoria-Gasteiz, 2012ko urtarrilaren 11.


Mutrikuko portua — Turismoa\nMutrikuko portua https://www.mutriku.eus/eu/turismoa/mutriku/portua https://www.mutriku.eus/@@site-logo/logo.png\nMutrikuko kirol portua\nBizkaiarekin muga eginez, Kantauri erlaitzeko paraje eder eta ikusgarrienetako batean dago kokatuta Mutrikuko portua. Gipuzkoako portu zaharrenetakoa da eta aitzindari izan zen hargintzako moilen eraikuntzan.\nBadia natural txiki batean lekutzen da, Burumendi tontorrak eta Akolea edo Talaia puntak Kantauriko ipar-mendebaldeko denboraleetatik babesten dutela, hau dela eta, antzina inguruko babes portua ere izan zelarik. Hori dela eta, Mutrikuko jarduera ekonomikoa itsasoarekin estu loturik egon da betidanik, aipamen zaharrena 1200. Urtekoa izanik, non Gaztelako Alfontso VIIIak urtero Mutrikuko arrantzaleek ematen zioten balea San Jakueren Ordenako Zaldunei transferitu ziela adierazten den.\nOrdudanik, arrantza izan da Gipuzkoako udalerri horretako ardatz ekonomikoetako bat. Gainera, ondorio biderkatzailea izan du beste ekonomia-sektore batzuetan, zehazki, ontzi-industrian eta kontserba-industrian. Azken hau gaur eguneraino iritsi den aktibitatea izanik.\nXIII. mendean, portuan jarduera ekonomiko bizia egonik, bi hargintza-moila eraiki ziren, “Mutrikuko Kontxa” bezala ezagutu zirenak, hartu zuten formagatik.\n1877. urtean, Evaristo Churruca ingeniariari Mutrikuko portua seguruagoa izateko proiektu bat eskatu zitzaion, eta berak eginiko proiektu honek ematen dio forma gaur egungo portuari.\nDena den, Mutrikuko Portuak barrura sartzen ziren korronteekin zuen arazoari behin betiko konponbidea Ramon Iribarren ingeniariak eman zion. Hark, 1932. urtean "olatu-segiden planoen metodo" iraultzailea garatu eta aplikatu zuen Mutrikun. Prozedura teoriko hari esker, olatuen aurrerapena eta norabidea zehaztu ahal izan zuen, sakoneren eragina, kostaldeen forma eta aurretik egindako obrak aintzat hartuta. Oraindik ere erreferentziazko lana da Iribarrenek Mutrikun egindako lana.\n2001ean Portuaren Antolamendurako Plana idatzi zen. Plan horren xedea, funtsean, arrantza-kai zaharra kirol portu bilakatu, arrantza-ontzientzat dike berri bat eraiki eta ur gainean konponketetarako plataforma bat eraikitzea (aurreko bi nukleoak elkartuko zituena) zen. Plan hau ez da guztiz garatu, baina bitartean, Eusko Jaurlaritzak Energiaren Euskal Erakundearekin lankidetza-protokoloa sinatu zuen, azpiegitura berria aprobetxatzekoa, itsas olatuak baliatuz energia sortzeko planta bat txertatzeko xedez, hots, olatuen energiarako zentro bat txertatzeko xedez. Zentro hori 2011ko uztailaren 8an inauguratu zen eta 16 turbina ditu, urtean 970 MWo ekoizteko ahalmenarekin. Mundu mailan dagoen halako lehen zentroa da.\nHortaz, Mutrikuko portua aitzindari izan zen XIII. mendean, eta XXI. mendean ere aitzindari izaten jarraitzen du. Horri esker, berezko nortasun-ikurrak ditu, berritasuna eta modernotasunaren aldeko aldarria hartuta.\nMutrikuko kirol-dartsena portu zaharrean kokatzen da, herri arrantzalearen erdigunean bertan. Mutrikuk arrantzale izaera gordetzen du oraindik eta 2014ean kirol portua martxan jarri zenetik, bertako pantalanetako argiek ezin ederragoa den portua argitzen dute. Mutrikuko Kirol Portuak 301 amarradura ditu, 14 m-ko gehieneko luzera eta 3 mko gehieneko zingoa duten ontzitarako eta EKPk eramaten du bertako gestioa.\nEuskal Kirol Portuak-Mutrikuko bulegoa\nMolla kalea, z/g\nTel. 00 34 943 60 33 26\nKoordenatuak: 43º 18´31 N / 2º 22´52 W\nZerbitzuak: Besteak beste, dutxak, gasolindegia, garabia, aparkalekua e.a. eskaintzen ditu Mutrikuko Kirol portuak\nInformazio gehiago (bulego ordutegiak, tarifak , amarre eskariak e.a), Euskal Kirol Portuen webgunean\nAstigarribiako monumentu multzoa\nMutrikuko olatu planta\nMutrikuko jaiak eta kirol ekitaldiak


Piperraren ideia faktoria, zabalik - Tolosaldeko ataria\nPiperraren ideia faktoria, zabalik\nTolosaldeko Ataria 2018-05-16 14:51\nIbarran herriko piperraren inguruan lanean jarraitzen dute. Duela hilabete gutxi batzuk Piperraren Mahaia osatu zuten eta orain piperraren ideia faktoria abiarazi dute.\nIbarrako piperraz parte hartze prozesu bat irekitzea da ideia faktoriaren helburua. Hiru zatitan egingo dutela esan du udalak; alde batetik, herriko ekoizleekin elkarrizketak egiten ari dira, bestetik herriko talde desberdinei galdetegiak egin dizkiete, eta azkenik herritarrei irekitako ideien faktoria abiarazi dute, herritarren iritziak jasotzeko.\nAzken zati horri dagokionez, kultur etxeko areto nagusia paperekin estali dute, eta asmoa da herritarrak maiatzaren 30a bitarte hara gerturatu eta errotuladoreekin euren iritziak idaztea paperetan. Zer da piperra zuretzat?, zein ekintza egingo zenuke piperraren inguruan?, edo 2025. urtea eta piperra: Nola nahiko zenuke ikusi Ibarrako piperra? galderak erantzun ahal dira abiapuntu bezala.\nUdalak herritarrei egin die dei, ekimenean parte hartu eta piperraren bueltan egin beharrekoa guztien artean adosteko.


Ikasketa kooperatiboa | Astigarragako Herri Eskola\n2011-2012 ikasturtean Donostiko Berritzeguneak eskaintzen duen Ikasketa Kooperatiboaren inguruko mintegian parte hartzen hasi gara (Bikoteka irakurtzen proiektuarekin batera). Gure asmoa da formazioa jaso eta aurrerantzean lan egiteko modu berri, eraginkor eta ikasleen hezkuntzarako onuragarri izan daitezkeen egitura berri hauek gure lanean txertatzea eta sistematizatzea.\nZer eskaintzen digu ikasketa kooperatiboak?\nEra kooperatiboan antolatutako jarduerekin eduki guztien ikasketa indartzen da, ez soilik elkartasuna, elkarri laguntzea, desberdinekiko errespetua eta gisako balioen ingurukoak, baizik eta curriculumeko eremu guztietako eduki espezifikoagoak; eta esandako jardueretan parte hartzen duten ikasle guztien ikasketa bultzatzen da, ez bakarrik ikasketarako zailtasunak dituztenena, baita ikasteko erraztasun handiagoa dutenena ere; bestalde, ikasle guztien parte-hartze aktiboa ere sustatzen du antolatzen diren irakaskuntza- eta ikasketa-jardueretan, ikasleen protagonismoa areagotzen duelarik jarduera horien garapenean. Horrek guztiak, zalantzarik gabe, «giro» hobea sortzen laguntzen du ikasle guztien ikasketarako, bakoitzaren hezkuntza-premiak ezberdinak izanda ere. Eta, bestalde, ikasleen arteko elkarreragina errazten du eta harreman estuagoa eta kalitate hobekoa ezartzen da haien artean.\nHiru motatako jarduera-egiturak bereiz daitezke hezkuntzan: indibidualista, lehiakorra eta kooperatiboa.\nJardueraren egitura indibidualistan, ikasleek banaka lan egiten dute, ikaskideekin elkarreraginean ezertarako aritu gabe, norberaren lan-erritmoa ez galtzearren, eta besteek egiten dutenari arretarik jarri gabe; elkarreragin bakarra irakaslearekin dute, hark ebazten baitizkie ariketetan sortzen diren zalantzak edo arazoak. Ikasleek irakasleak irakatsitakoa ikastea bilatzen da eta helburu hori banaka lortzen dute . Hau da, ikasle batek irakasten zaiona ikastea ez dago besteek ikasten dutenaren mende. Egitura horrek sortzen duen efektua edo «mugimendua» ikasleen «indibidualtasuna» da, ikasteko orduan.\nJardueraren egitura lehiakorrean ere, ikasleek banaka lan egiten dute, baina, kasu honetan, jartzen diote arreta ikaskideek egiten dutenari, beren artean lehiatzen baitira gelako lehena nor den ikusteko: ikasle batek ikusten badu bere «lehiakidea» hirugarren ariketa egiten ari dela eta bera oraindik lehenbizikoan dagoela, urduri jartzen da, «irabaziko dioten» beldur . Ikasleek irakasleak irakatsitakoa ikastea bilatzen da,besteek baino lehenago, besteek baino gehiago… Egitura horrek sortzen duen efektua edo «mugimendua» ikasleen «lehiakortasuna» da, ikasteko orduan.\nAldiz, jardueraren egitura kooperatiboan ikasleak lantalde txiki heterogeneoetan banatuta daude, elkar lagundu dezaten ariketak edo gainerako ikasketa-jarduera egiten ari direnean.Ikasle bakoitzak irakasleak irakatsitakoa ikastea ez ezik, bere taldeko ikaskideek ere ikas dezaten laguntzea bilatzen da, alegia, guztiek taldean lan egiten ikastea. Ikasleek helburu bikoitz hori lortzen dute baldin eta besteek ere hala egiten badute. Egitura horrek sortzen duen efektua edo «mugimendua» ikasleen «kooperatibotasuna» da, ikasteko orduan.\nHorrela, bada, jardueraren egitura kooperatiboak batzuek besteekin lan egitera, elkar aintzat hartzera eta elkarri laguntzera eramaten ditu ikasleak, jarduera garatzen ari diren bitartean. Guztiz kontrakoa gertatzen da jardueraren egitura indibidualistan, han bakoitzak bereari begiratzen baitio, gainerakoak aintzat hartu gabe, eta orobat jardueraren egitura lehiakorrean, non ikasleak elkarren artean lehiatzen baitira lana amaitzen lehenak izateko edo irakasleak irakatsitakoa ondoen dakitenak izateko, beraz, ez diote elkarri laguntzen, baizik eta, kontrara, informazioa ezkutatzen diote elkarri, edo norberarentzat gordetzen dute galdera baten erantzuna edo buruketa bat ebazteko modua.\nHainbat arrazoi direla medio, ikasteko zailtasunak dituzten ikasleek egokiago artatuak izateko aukera gehiago dituzte egitura kooperatiboa duen ikasgela batean, egitura indibidualista edo lehiakorreko gela batean baino, batetik, irakasleek denbora gehiago dutelako haiek artatzeko eta, bestetik, beren ikaskideen laguntza dutelako.\n100da100 antzerkia Arantzazuko Ama Ikastola argazkiak Astieskola beka bideoa bideoak Danborrada eskolaz kanpokoak euskara Euskara eguna festak gabonak gure proiektoak ikaslaguna ikasleen lanak inauteriak inguru jaiak Kirolak LH4 oporrak Santomas udalekuak


Jendaurreko ikuskizun eta jolas jarduerak egiteko udal-baimena. Ikuskizunen eskumena duen organoaren aldez aurretiko txosten loteslea (33. art.) - Joko eta ikuskizunak - Segurtasun - Euskadi.eus\nIkuskizunak eta jolas-jarduerak bide publikoan edo espazio publikoetan egiteko, udalaren aldez aurreko baimen singularra beharko da, baldin eta, ikuskizun edo jarduera horiek gauzatzeko edo publikoa hartzeko, instalazio edo egitura finkoak, aldi batekoak, eramangarriak edo desmuntagarriak erabiltzen badira.\nUdal baimenaren aurretik, ezinbestekoa izango da Eusko Jaurlaritzan ikuskizunen arloko eskumena daukan Zuzendaritzak txostena ematea, baldin eta ikuskizuna edo jarduera sarrera mugatuko barrutietan egiten bada eta haien edukiera 700 lagunetik gorakoa bada.\nUdalek Joko eta Ikuskizun Zuzendaritzara bidali behar dituzte proiektu teknikoak eta ekitaldiarekin lotutako gainerako dokumentazioa.\nEstatuaren araudia 2816/1982 Errege Dekretua, abuztuaren 27koa, Jendaurreko Ikuskizunen eta Jolas Jardueren Poliziaren Erregelamendu Orokorra onartzen duena (gaztelaniaz) Araudi autonomikoa 10/2015 LEGEA, abenduaren 23koa, Jendaurreko Ikuskizunen eta Jolas Jarduerena Araudi autonomikoa 17/2019 DEKRETUA, otsailaren 5ekoa, jendaurreko ikuskizunen eta jolas-jardueren Legea garatzeko Erregelamendua onartzen duena Estatuaren araudia 314/2006 Errege Dekretua, martxoaren 17koa, Eraikuntzaren Kode Teknikoa onartzen duena (gaztelaniaz) Araudi autonomikoa 20/1997 LEGEA, abenduaren 4koa, Irisgarritasuna Sustatzekoa Araudi autonomikoa 68/2000 DEKRETUA, apirilaren 11koa, hiri-inguruneen, espazio publikoen, eraikinen eta informazio eta komunikazioko sistemen irisgarritasun-baldintzei buruzko arau teknikoak onartzen dituena Araudi autonomikoa 277/2010 DEKRETUA, azaroaren 2koa, zenbait jarduera, zentro edo establezimenduren autobabes-betebeharrak arautzen dituena, larrialdiei aurre egiteko Araudi autonomikoa 21/2019 DEKRETUA, otsailaren 12koa, zeinaren bidez bigarrenez aldatzen baita larrialdi-egoerei aurre egiteko jarduera, zentro edo establezimendu zehatz batzuei ezartzen zaizkien autobabeserako betebeharrak arautzen dituen Dekretua Estatuaren araudia 513/2017 Errege Dekretua, maiatzaren 22koa, Suteen aurkako babes-instalazioen Erregelamendua onartzen duena (gaztelaniaz)\nProiektua aurkeztu behar da, memoriak eta planoak barne. Horretan justifikatu behar da:\nNahitaez eduki beharreko kondizioak edo zerbitzuak badauzkala edo kontratatuta daudela, hala nola osasun-zerbitzuak, edukiera kontrolatzeko sistemak edota segurtasun pribatuko zerbitzuak, beharrezkoak izanez gero.\nIkuskizun publikoen eta jolas jardueren arloko araudi espezifikoa betetzen dela, eta horretarako, justifikatu beharko ditu higiene- eta osasungarritasun-baldintzak, lehen laguntzak, osasun-laguntza eta egituraren sendotasuna, beharrezkoa izanez gero.\nEgituren sendotasunaren justifikazioa, aplikatu behar bada (memoria, proiektua edota kasuan kasuko ziurtagiria erantsi behar dira).\nInstalazio elektrikoen bermeak eta baldintzak betetzen direla (memoria, proiektua edota kasuan kasuko ziurtagiria erantsi behar dira)


EAJ-PNV: EAJ-PNV, PSE-EE eta BILDU taldeen mozioa, Martin Ttipia elkartearen izenean, Gasteizko kale edo plaza bati Martin Ttipia izena jartzeko\nEAJ-PNV, PSE-EE eta BILDU taldeen mozioa, Martin Ttipia elkartearen izenean ...\nEAJ-PNV, PSE-EE eta BILDU taldeen mozioa, Martin Ttipia elkartearen izenean, Gasteizko kale edo plaza bati Martin Ttipia izena jartzeko\nMartin Ttipia Gasteizko “tenentea” (hots, buruzagia edo arduraduna) zen 1199-ko udaberria amaitzear zela, Alfonso VIII.-ak Gaztelako erregeak, Zadorra ibarrean gora joan eta gero, Gasteiz setiatu zuenean. Gasteiztarrek, Martin Ttipia tenentea buru zutelarik, eutsi zioten bederatzi hilabeteko setioari, erregeak berak, Antso VII.-ak “Azkarrak” alegia, 1194-an bere aita Antso VI.-a “Jakituna”-ri jarraitu ziona, amore emateko baimena eman zien arte, laguntzerik ez zuen eta.\nHainbat kontuen gainetik, ataka latz horretan Martin Ttipia tenentearen, eta garaiko gasteiztarren, jarduera ausarta goraipatu behar dugu, ezinbestean: gure aburuz, Vitoria-Gasteizko oroimen istorikoan aparteko tokia merezi du. bederatzi hilabetez erakutsitako irmotasunak, Hiriarekiko eta Nafarroako Erresumarekiko paregabeko leialtasuna adierazten du, “bere biztanle naturalen fideltasun egiaztatua dela eta”, ondoren azalduko dugun bezala. Gasteiztarrek haien nafartasunari eusteko eginiko esfortzu itzela gailendu behar dugu, derrigorrez.\nVitoria-Gasteiz (aspaldiko Nova Victoria, aintzinako Gastehiz) Hiriaren bilakaerari eragin dion beste hainbat gertaera Hiriaren ingurunearen parte den bezalaxe, hau ere geure hiritar ikuspegian (eta, bide batez, gure oroimen istorikoan) txertatu beharra dagoela uste dugu. Izan ere, gure ibilbide istorikoaren mugarri erabakiorra da, ia ezezaguna bazaigu ere, eta hura barik ezin liteke gure oraina ulertu.\nPertsonai ausart honen izenari heldu dion elkarte honetatik, Martin Ttipia Kultur Elkartetik alegia, harekin, eta Hiria defendatu zuten lagunekin, Vitoria-Gasteiz zorduna delakoan gaude. Hau dela eta, honenbestez bere oroimena omentzeko lekurik hautatzea proposatzen diogu Hiriko Udaletxeari, aspaldiko “Villa Suso”-n –Nova Victoria izeneko nafar hiribildua, alegia-, hiribilduaren tenentea izan zen Martin Ttipia oroituz. Idatzi honetako izenpetzaileen ustez, udal-batzar osoak, kokapen politiko ezberdinak alboratuta, Hiriaren istorian hain erabakiorrak izandako gertakizunekin (izan ere, haien ondorioak gaurdaino iritsi dira) lotutako pertsonai honen oroimen istorikoaren berreskurapenarekin bat egin beharko luke.\nHau dela eta, Gasteizko Udalaren Osoko Bilkurak eztabaidatu eta berrestu dezan, honako mozioa proposatzen du Martin Ttipia elkarte kulturalak:\n1.- Goiuriko eremua lehenetsiz, Gasteizko Alde Zaharreko kale edo enparantza bat Martin Ttipia izendatzea.


abuztua 2012 - Zero zabor\nHasiera » Data honetan egindako artikuluak: abuztua, 2012\nAbuztuko hainbat albisteren bilduma\nPosted in Aldundiak, Arriskutsuak / Toxikoak, Atez atekoa, Mankomunitateak, Politikariak, Prebentzioa, Zabortegia\nUrola Kostako Hitza “Iñaki Errazkin [Gipuzkoako Ingurumen eta Azpiegitura diputatua]: “Zein da arazoa, atez ateko hondakin bilketa ala Bildu?”” Gaur 8 “Debagoiena atez ateko sistemaren trenera urratsez urrats igoko da datozen hilabeteetan” eta “Atez Atekoaren bi adibide – Hernani eta Usurbileko esperientziak” Berria “Hondakinak atez ate biltzeari ekingo dio Zubietako Herri Batzarrak” Berria “Iñaki Errazkin [Gipuzkoako Ingurumen...\nSarrikotapean hondakindegia eraikitzeko Bil ta Garbiri emandako baimena eten egin du Paueko epaitegiak\nPosted in Biometanizazioa, Iparraldea, Mankomunitateak, Udalak, Zabortegia\nAbuztuaren 13an, astelehenarekin, Bil ta Garbiri emandako eraikuntza baimena etetea deliberatu zuen Paueko epaitegiak, Terre Verte elkartearen eskaera aintzat hartuta. Proiektua ez dela deuseztatua adierazi du, ordea, Bil ta Garbi sindikatuko lehendakariak, Alai Iriartek. Kazeta.info “Mendixka hondakindegia eraikitzeko baimen berria eskatua du Bil ta Garbik”\nEuskal Herriko errauskailuez ‘Diagonal’ aldizkaria\nPosted in Errausketa, Gaikako bilketa, Politikariak\nAmets Ugerri urbanistak sinaturik, Kataluniako ‘Diagonal’ aldizkari ezkertiarrak artikulua eskaini die Euskal Herrian eraikiak edo eraikitzear diren errauste planten eta energiaren lobbyaren interesen arteko loturei. Diagonal “La democracia de las corporaciones y la incineradora“\nSarrikotan hondakinen planta erakitzeko bidea zabaldu erazi die poliziak herritarrei\nPosted in Mankomunitateak, Plangintza, Politikariak, Udalak\nAbuztuaren 1ean 50 poliziak kanporatu dituzte Sarrikotan hondakinentzako planta eraiki ez dezaten bidea trabatzen zuten 20 herritar. Sarrikotako udalak gaia auzitara eramanik, Paueko epaileak arrazoia eman dio hondakindegia egin nahi duen Bil eta Garbi elkarteari. Kazeta “Sarrikotapeako konpostaje plantaren lanak blokatzen zituzten herritarrak kanporatu ditu...\nIñaki Errazkin Gipuzkoako ingurumen diputatuaren lehen elkarrizketa Berria egunkarian\nPosted in Aldundiak, Erakundeak, Plangintza, Politikariak\nGipuzkoako Ingurumen diputatu berria Iñaki Errazkinek hondakinen bilketan, tratamenduan eta, oro har, kudeaketan udalek duten eskumena defendatu du BERRIAri kargua hartu ondoren emandako lehen elkarrizketan. Berria “Iñaki Errazkin: ‘Zaborren kudeaketaz adostasunak jostea izango da nire erronka’“


Unai Anillo: «Gu hasiera gara; ondoren, Tubos Reunidosen bila joango dira» | Ekonomia | Berria\nUnai Anillo. Productos Tubulares-eko langile batzordeko kidea\n«Gu hasiera gara; ondoren, Tubos Reunidosen bila joango dira»\nZuzendaritzak Productos Tubulares lantegirako proposatzen duen espedientea altzairu talde osora zabalduko dela uste du Anillok. Trumpen neurrien eragina, ordea, aitzakia dela dio.\nIndarrean jarri aurretik ere, Donald Trumpen neurri protekzionistek izan dute eragina Euskal Herrian. Atzo goizean, PT Productos Tubulares enpresako langileak zuzendaritzarekin biltzekoak ziren erregulazio espedientearen inguruko lehen bilera egiteko, baina PTko arduradunek bilera atzeratu zuten, argitu arte ea Trumpek %25eko muga zergak ezarriko dizkien Europako Batasuneko altzairu inportazioei ere. Langileak greba mugagabean daude, eta erabakia ulertu ezinik zeuden atzo goizean.\nZuzendaritzarengana joan eta bilera atzeratu egingo dela esan dizuetenean, nola hartu duzue albistea?\nArraroa iruditu zaigu, uste baikenuen jende serioarekin hitz egiten ari ginela. Egoera aztertzen ari gara orain, baina argi daukagu eutsi egingo diogula grebari.\nTrumpen xehetasunen zain dagoela dio zuzendaritzak. Zer espero duzue zuek? Egoera okertu daitekeela iruditzen zaizue?\nGuk badakigu Trumpena aitzakia bat dela. Muga zergen inguruko jarrera hori duela hamabi egunetik zen ezaguna; beraz, ez dugu ulertzen zergatik erabiltzen duten aitzakia hori negoziazio mahaia bertan behera utzi eta atzeratzeko. Jakin gabe, gainera, zein egunetan bilduko garen.\nAitzakia bat bakarrik da? Hau da, eragina izan dezake enpresan, ala ez?\nGarrantzia izan dezake, bai noski; eta ez gure produktuari bakarrik: Tubos Reunidosi ere eragin diezaioke. Baina orain arte ezer ez dago argi, eta ez dakigun gauza bati buruz hitz egiten ari gara. Arraroa egiten zaigu hori aitzakia moduan erabiltzea. Guk langileen ongizatea nahi dugu. Trumpek esango duenaren zain gaudela? Noski, baina ez dakigu zer esango duen. Horregatik, guk langileen ongizatea lortzen saiatu behar dugu ezer baino lehen.\nTubos Reunidos taldeak 100 milioiren galerak izan ditu azken hiru urteetan, eta 200 milioiko zorra du. Beldur zarete egoera horrek zuen lantegian izango duen eraginaz?\nTaldearen egoeran, ez dut uste gure lantegia arazo larriena izango denik. Guk AEBetara ez dugu hainbeste esportatzen, baina egia da taldean eragina izan dezakeela. Guk ezin dugu beste ezer egin; zuzendaritzak esan beharko du zein den haien aurreikuspena, eta gu ez gara kikilduko horren aurrean.\nBilera atzeratu aurretik, hala ere, lana erregulatzeko txosten bat zegoen mahai gainean. Zer espero zenuten?\nHaiek esaten dute kaleratze kolektibo bat izango dela, eta, gure enpresan 300 langile baino gehiago ditugunez, gutxienez 30 langileri eragingo zion. Hori badakigu. Baina oraindik ez digute esan zein den zenbatekoa, ez zer aldatu nahi duten, ez ezer. Ezta itunaren inguruan zer nahi duten ere. Ez dakigu ezer. Dakiguna da espedientea jarri dutela mahai gainean, zenbakirik eman gabe, eta gure hitzarmena ukitu nahi dutela. Baina negoziazioa hasi arte ez digute dokumentaziorik pasatuko.\nPTk 32 milioi euroren galerak izan zituen iaz. Enpresaren egitura aldatzeko arrazoi izan daiteke hori?\nZuzendaritzak 2015. urtera arte jasotako irabaziak ez dituzte ondo kudeatu, eta inbertsioak ez dituzte ondo hautatu. Espediente berri horrekin zuzendaritzak dirua pilatzen jarraitu nahi duela uste dugu.\nZuen lantegian abiatzen den espediente hori Tubos Reunidos taldera zabaldu daitekeen beldur zarete?\nGerta daiteke, noski. Gu hasiera besterik ez gara, eta, ondoren, Tubos Reunidosen bila joango dira. Horretaz ziur gaude, mugimendu hau nahiko argia baita. Ahulagoa zen enpresaren bila joan dira, eta hurrengo mugimendua haiei iritsiko zaie. Ziur gaude horretaz.


Usurbilgo Udalak maiatza eta ekaina artean egindako herriko aire kalitatearen neurketen eta emaitzen berri emango du gaur Potxoenean | Usurbildarrak aurrera\n← Txokoaldeko parte hartze prozesuaren lehen saioa urriaren 23ra atzeratu dute\nUrriaren 19an “Erreferenduma ez da delitua. Askatasuna” lemapean manifestazioa Donostian →\nUsurbilgo Udalak maiatza eta ekaina artean egindako herriko aire kalitatearen neurketen eta emaitzen berri emango du gaur Potxoenean\nPosted on 2019/10/16 | Utzi iruzkina\nUsurbilgo Udalak gaur (urriak 16) herriko aire kalitatearen inguruan dagoen kezka dela eta, 2019ko maiatza eta ekaina artean egindako neurketen eta horren inguruko emaitzen berri emango du. Bilera Potxoenean egingo da, arratsaldeko 19:00etan.\n24 orduko neurketak\nUdalak herriko airea neurtzeko Kataluniako Unibertsitate Politeknikoari (UPC) eskatu zion eta honek, maiatza eta ekaina bitartean, 24 orduko neurketak egin ditu jarduera jakin batzuen inguruan: “Emaitza horien inguruko xehetasunak azalduko ditugu jendaurrean: UPCko eta udaleko ordezkariek parte hartuko dugu aurkezpenean”.\nEz da lehen bilera egiten dena\nEz da lehen aldia Usurbilgo Udalak herriko aire kalitatearen inguruan bilera bat deitzen duela. Urte asko dira usurbildarrak, bereziki Atxegaldeko bizilagunak, oso kezkatuak daudela auzoan zein herrian zehar, Ucin lantegiak zabaltzen dituen usaien eta keengatik. Azken urteetan arazoa areagotu egin da, maiz errepikatzen dira gertaerak, egoera jasangaitza bihurtzen delarik. Jaso dugu informazioaren arabera, 2004 urtean erregistratzen dira auzokideek egindako lehenengo kexak: “Bizilagunen aburuz, UCINetik datorren keak eragiten ditu beraiek pairatzen dituzten begietako eta eztarriko narritadura, eta kiratsak. Garai horretan, udaltzainek bizilagunek salatutakoa berrestu zuten, hau da, beren aburuz ere, arazoaren iturria UCINek isuritako kea zen, zalantzarik gabe”. […]\n2012an Udalak egindako balorazioa: “Bistakoa da UCINeko teilatutik isurtzen den kea arazo sistematikoa dela urteetan zehar, eta ez noizbehinkako arazo puntuala. Arazoa konpontzeko UCINek egindako lanak ez dira nahikoak izan egoera zuzentzeko, nahiz eta zertxobait hobetu. Isurketa horiek ez daude inongo kontrolpean, ez baitaude aurreikusita emandako Ingurumeneko Baimen Bateratuan”.\n2012-08-10: UCIN lantegiko ke-isurketen inguruko txostena kaleratu du Udalak\n2013-05-27: UCIN lantegiak eragitzen dituen usai txarren aurrean Udaltzaingora deitzeko eskaera egin du Udalak\n2013-09-17: Usurbilgo Udalak bilera deitu du UCIN lantegiaren inguruan herrian dagoen arazoaz hitz egiteko\n2013-12-10: Udalak aire kalitateaz eta UCINnen ke-usai arazoaren inguruan bilera informatiboa antolatu du\n2017-06-28: Usurbilgo Udalak bilera antolatu du airearen kutsadurari buruz jarduteko\n2017-09-13: Usurbilgo Udalak azken asteetan Usurbilen dabilen usain txarra dela eta adierazpen bat kaleratu du\n2017-10-16: Udala Eusko Jaurlaritzako Ingurumen sailarekin bilduko da herriko ke-isurketen arazoaz hitz egiteko\n2017-10-18: Ingurumen Sailburuordeak hitz eman du neurriak hartuko dituela ke-isurketen arazoa konpontzeko\nMaiz atera dira herritarrak gertaera hauek salatzera. Kutsaduraren aurkako elkarretaratzeak egin dira, horietako batzuk, Atxegalden, N-634 errepide ondoan, Ucin lantegitik gertu.\n2012-09-07: Usurbilgo Itaya Gazte Asanbladak Usurbil osasuntsuago bat lortzeko kutsaduraren aurkako elkarretaratzea deitu du\n2012-10-05: Atxegalden elkarteratzea ‘Ucinek usurbildarren osasunarekin jolasten du’ lemapean\n2013-01-04: Itaya Gazte Asanbladak deituta kutsaduraren aurkako elkarreratzea egingo da Mikel Laboa plazan.\n2013-01-11: ITAYAk deituta gaur ke eta usain txarren arazoei aurre egiteko herri batzarra Potxoenan\n2013-02-01: Itaya Gazte Asanbladak deituta, otsaileko lehen ostirala honetan kutsaduraren aurkako elkarretaratzea egingo da\n2013-03-01: Itaya Gazte Asanbladak deituta, Mikel Laboa plazan kutsaduraren aurkako elkarretaratzea burutuko da\n2017-07-20: Uztailaren 20an UCIN lantegiak sortzen dituen isurketa kutsakorrak salatzeko elkarretaratzea\nUsurbilgo Anerreka Ingurumen Elkartea\nElkarte hau 2017ko urrian sortu zen herriko lurra, aire eta uraren kalitatearen alde eta guztion osasunaren alde lan egiteko helburuarekin. Antolatu dituzten bileretan Ucinen gaia ere presente izan dute.\n2018-06-01: Usurbilgo Anerreka Ingurumen Elkarteak bilera irekia egingo du Potxoenean\n2018-12-20: Usurbilgo Anerreka Ingurumen Elkarteak bilera irekia egingo du Potxoenean\n2018ko uztailean, arratsaldeko 18:30-19:00ak aldera ke multzo handia zabaldu zen Usurbilen, bereziki Atxegalde, San Inazio eta Kaxkoko inguruetan. Kea ikusteko aukera izan zutenek, Osinalde industriagunean dagoen Ucin lantegitik zetorrela adierazi zuten. Gertaeraren berri jakin bezain laister Udalak protokoloa martxan jarri eta Ucin latengira gerturatu ziren orduko alkatea zen Xabier Arregi, teknikari arduraduna eta udaltzainak.\n2018-07-19: Ucin lantegiak eragindako keak Usurbilgo kaxkoa erabat estalita utzi zuen\nIrailak 24an, 18:30ak inguruan, Usurbigo Osinalde industriagunean dagoen Ucin lantegian sute larria gertatu zen. Larrialdietako zerbitzuak berehala hurbildu ziren bertara: suhiltzaileen hiru kamioi eta auto bat, herriko udaltzainak, anbulantzia bat eta ertzaintza. Gertaera lekura udal ordezkaritza bat ere gerturatu zen, tartean Usurbilgo alkatea, Agurtzane Solaberrieta. Honen ondorioz, Ucin lantegian izandako suteak eragin nabarmena izan zuen aire kalitatean. Horrela adierazi zuen Eusko Jaurlaritzaren Ingurumen, Lurralde Plangintza eta Etxebizitza Sailak Estraperlo kalean jarritako airearen kalitate-kontrolerako neurketa-kabinak. Arratsaldeko 17:00etatik 19:00ak bitartean P10a (material partikulatuak eragindako aire-kutsadurarekiko esposiziopeko biztanleriaren adierazlea) izugarri igo zen. Beraz, PM10 partikulen zenbatekoa kontuan izanda, airearen kalitatearen egoera txarra izan zen Usurbilen.\n2019-09-23: Usurbigo Osinalde industriagunean dagoen Ucin lantegian sutea izan zen\n2019-09-24: Ucin lantegiko sutearen ondorioz airearen kalitatearen egoera txarra izan zen atzo Usurbilen\n2016an Usurbilgo kaxko ingurua pintada eta pankarta bereziekin esnatu zen. Frontoian, ezkerreko horman, Usurbilen kokatua dagoen Ucin lantegiaren aurkako pintada agertu zen: “Ucinek hiltzen gattu” eta Sutegi Kultur Etxeko horman erraustegiaren aurkako pankarta zintzilikatu dute: “Zuen errautsetan itoko zarete, errausketarik ez!”


AFA-DFA - GOFEren Enpleguaren Atarian argitaratu dira 2017ko EPEko lehenengo probako tokiak eta orduak\nCurrent: GOFEren Enpleguaren Atarian argitaratu dira 2017ko EPEko lehenengo probako tokiak eta orduak\nGOFEren Enpleguaren Atarian argitaratu dira 2017ko EPEko lehenengo probako tokiak eta orduak\n3.362 pertsona ahaleginduko dira 187 erizain eta erizain laguntzaile lanpostu lortzen\nGasteiz, 2018ko azaroaren 7a. Gizarte Ongizaterako Foru Erakundeko (GOFE) enplegu publikoaren 2017ko eskaintzan onartutako pertsonek gaurtik aurrera kontsultatu ahalko dute zein tokitan eta zer ordutan izango den probetatik lehenengoa, zeina azaroaren 24an egingo baita. Datu horiek GOFEren Enpleguaren Atarian lortu ahal izango dira (www.araba.eus/ifbs/PortalEmpleo). Horrez gain, izangaiek sms bat jasoko dute datozen egunetan informazio horrekin.\nHalaber, aurreikusita dago hurrengo egunetan Arabako Lurralde Historikoko Aldizkari Ofizialean (ALHAO) argitaratzea nola txanda orokorrean, hala desgaituen txandan karrerako funtzionario sartzeko lehenengo probako lehenengo ariketa egiteko iragarkia jasotzen duen foru agindua. Foru agindu horretan, gainera, probak kalifikatuko dituzten epaimahaiko kideak izendatzen dira, eta onartutako eta bazter utzitako pertsonen zerrendak onartzen dira.\nDeialdi hauetan, GOFEk 187 funtzionario lanpostu aterako ditu lehiaketara; horietako 159 erizain laguntzaile lanpostuak izango dira eta gainontzeko 28ak erizain lanpostuak. Deialdi honetan 3.362 izangai onartu dira, eta erizain laguntzaile kategorian izango da oposiziogile gehien: 2.571.\nProbak azaroaren 24an, larunbata, izango dira, 11:00etan erizain laguntzaile lanpostua eskuratu nahi dutenentzat eta 17:00etan erizaintza deialdiko parte hartzaileentzat.


Sare honek konbinatu egiten ditu Interneteko lan-poltsen dohainak, batetik, eta, bestetik, “cloud computing” delakoak, kolaborazio-plataformek eta web-dokumentuen plataformek eskaintzen dituzten abantailak. Enpresa bat izanez gero, kontu bat ireki dezake profesionalak bilatzeko, eta bere kontura ari den profesional batek gauza bera egin dezake lana bilatzeko. Esan bezala, bere kontura aritzen diren langileentzat pentsatua dago, eta oso egokia da presa edo premia handi samarra duten lanei irtenbidea emateko: enpresek direktorio edo katalogo batean jartzen dituzte, eta profesionalak bere burua eskain dezake; horretarako, Elancen daukan gune pertsonalera sartzeko aukera eman behar dio enpresari. Behin hara sartuta, profesionalak aurretik egin dituen lan batzuk azkar eta modu grafikoan ikusteko aukera izango du, eta hari buruzko datu pertsonal batzuk eta haren ezaugarri profesionalaren alderdi batzuk ere ikusi ahalko ditu.\n“Software as a service” (SaaS) sistemaren bidez, profesionalak egindako lanen erakusgarri den materiala igotzeko aukera ematen du (zenbat eta gehiago ordaindu, orduan eta gehiago igo daitezke): audioa, bideoa, excel taulak, diapositibak edo testuak. Muga batzuk ere baditu: ez du onartzen Open Office-ren formaturik, baina bai Microsoft Office-renak. Enpresek ere ikus ditzakete dokumentu horiek profesionalak bilatzeari ekiten diotenean, eta erabiltzaileak aukera du kuota bat ordaindu eta bilatzailean maizago agertzeko, beste zenbait abantailaren artean (zenbat eta kuota handiagoa ordaindu, orduan eta gehiago nabarmenduko du bilatzaileak).\nFreelanceSwitch plataforma, berriz, asko erabiltzen dute teknologiaren arloko enpresek, Sonyk edo Nokiak, adibidez, beren kontura lan egiten duten profesionalak azpikontratatzeko. Profesionalaren soslaia argitaratzeko aukera ematen du, baina beste bat du ezaugarri nagusia: langile autonomoen munduari buruzko komunikabide gisa aritzen da. Artikuluak, ikastaroei eta mintegiei buruzko informazioa eta era guztietako aholkuak aurkituko ditu erabiltzaileak (zein den soslai bat egiteko modurik onena, nola jantzi behar den elkarrizketa batera joateko, kasu bakoitzean nolako fakturak egitea komeni den, nola kobra dakiokeen atzeratuta dabilen enpresa bati…).


23/12/2013 09:03 0 commentaires\nTxillardegi zenak Antiguan aldean eta Donostiako hondartzan dagoen “Loreto peko” toponimikoa nola “pico del loro” bihurtu zen ( zuten) erakutsi zigun aspaldi.\nIzan ere, hizkuntza ukipen egoera diglosikoetan, mintzairak gorde ohi duen herri gogoaren galera izaten da menpekotasunak dakarren...\n13/12/2013 10:36 0 commentaires\n“ Dena onartu genuela uste arren hau zarrastelkeria lotsagarria dela salatu behar dut”.\nNor ari da?, zertaz?...\nUstelkeriaz asko dakien bat da e-mail honen idazlea, Rafael Spottorno, Espainiako Errege Etxearen egungo burua da, Fundacion Caja Madrileko zuzendaria zena, hau izkiriatu zuenean (2009an).\nOrduan kutxa horren burua zen Miguel Blesak egindakoaz ari zen.\nZer egin zuen, ordea, bankeroak?, “ Fundación dos de mayo, Nación y Libertad”...\n04/12/2013 10:31 0 commentaires\nMartutene ( Jon Artola eta Axun Gorrotxategi bihotzean)\nBatzuentzat, oroimenean, Donostiako auzo bat besterik ez da izango Martutene.\nHaietariko batek, dudarik gabe, eleberria ere idatz dezake horri buruz bertan Kartzela dagoenik aipatu gabe. Horrela idatzi ohi da historia. Horrela gure literatura.\nGaurko egun malapartatuan nire aspaldiko adiskide Jon Artola Martuteneko kartzelarako bidaian lagundu behar izango dut. Egiatik Martutenera, kilometro gutxi maldan behera baina Dantek deskribatu zuen moduko jaitsiera, halere. Bizitzatik...


191 koronabirus kasu detektatu dituzte Gipuzkoan - Aia orio - Karkara.eus\n191 koronabirus kasu detektatu dituzte Gipuzkoan\nAmaia Urbieta 2020-09-12 16:31\nAtzo ere Bizkaian atzeman zituzten kasu gehien: 359. Herenegun baino kasu gehiago detektatu zituzten atzo, baina egindako PCR probak ere gehiago izan ziren.\n12.682 PCR proba egin ziren atzo guztira Hego Euskal Herrian, eta horietako 978k eman zuten positibo, Osakidetzak eta Nafarroako Osasun Institutuak plazaratutako datuen arabera. Nabarmen egin du gora positibo berrien zifrak: ostegunean baino 102 kasu gehiago atzeman zituzten atzo. Egindako PCR probak ere gehiago izan dira. Azken egunetako joera mantenduta, Bizkaian atzeman zituzten atzo positibo gehien: 359. 119 atzeman zituzten Araban, 191 Gipuzkoan eta 308 Nafarroan.\nOspitaleen egoerari dagokionez, 53 ospitaleratze egin ziren atzo Araban, Bizkaian eta Gipuzkoan, eta 60 dira une honetan COVID-19a duten eta ZIUn dauden gaixoak hiru lurralde horietan. Nafarroan hamahiru ospitaleratze izan ziren, eta atzoko egunean ez zen COVID-19ak eragindako heriotza berririk egon. Osakidetzak, berriz, ez du Arabako, Bizkaiko eta Gipuzkoako heriotzen daturik argitaratu.


123 positibo atzeman zituzten atzo gure lurraldean, Nafarroa osoan 3.693 - Mendialdea - Erran.eus\n123 positibo atzeman zituzten atzo gure lurraldean, Nafarroa osoan 3.693\nTtipi-Ttapa 2021-12-30 06:23\nAlta eta bajen balantzea egin ondotik, Nafarroan orain 159 daude ospitalean, horietatik 25 ZIUetan.\nAtzo 123 positibo atzeman zituzten gure lurraldean: 59 Baztanen, 28 Malerreka-Bertizaranan, 18 Bortzerrietan, 14 Leitzaldea-Urumealdean eta 4 Urdazubin. Behin bakarrik izan dira positibo gehiago egun bakarrean eskualdean, uztailaren 15ean (175 izan ziren orduan). Nafarroa osoko datuei erreparatuta, berriz, atzo 3.693 positibo atzeman zituzten, bezperan baino 315 gehiago eta inoizko daturik altuena. Atzo, abenduak 29, hogeita hiru pertsona ospitaleratu zituzten, ospitaleratuta zeudenetatik inor ez zuten ZIUan sartu eta bat hil egin zen.\nGure lurraldean pandemiaren hasieratik metatutako positiboak errepasatuz gero, azkeneko datuen arabera 1.056 dira Doneztebeko osasun eremuan (Malerreka+Bertizarana) atzeman dituztenak, 1.493 Elizondoko eremuan (Baztan+Urdazubi+Zugarramurdi), 1.041 Leitzako eremuan (Arano+Areso+Goizueta+Leitza) eta 1.821 Bortzirietan.\nNafarroa osoko datuei dagokionez, atzo, abenduak 29, 9.606 proba egin zituzten eta horietatik 3.693 positibo eman zuten (% 38,4)\nCOVID-19ak jota, atzo, abenduak 29, hogeita hiru pertsona ospitaleratu zituzten, ospitaleratuta zeudenetatik inor ez zuten ZIUan sartu eta bat hil egin zen. Alta eta bajen balantzea egin ondotik, orain 159 daude ospitalean, horietatik 25 ZIUetan.\nBirusak eragindako infekzioen intzidentzia metatuari dagokionez, 119.866 pertsonakoa da, eta heriotza kopurua 1.287koa.\nNafarroan 1.225.807 txerto eman dituzte oraingoz. Atzo, abenduak 29, 4.409 txerto paratu zituzten eta, oraingoz, 537.838 pertsonek osatua dute txertaketa eta hirugarren dosia bertze 203.047 pertsonek hartu dute.


JO ETA JO GARAIPENA ESKURATU ARTE : KIROLETIK\nJO ETA JO GARAIPENA ESKURATU ARTE\n02 Uzt, 2021\nJose Javier Zabaletak erakustaldia eman zuen uztailak 1eko jaialdi klasikoan eta Elezkano II.-rekin batera, 14-22 mendean hartu zituzten Olaizola II eta Jon Ander Albisu.\nOsotasunean ez, baina Irungo Uranzu pilotalekuak ateak ireki zituen eta Behe Bidasoa Eskualdeko pilota zaleek Uztailak 1eko klasikoa bertatik bertara jarraitu zuten. Jose Javier Zabaletaren nagusitasunaren testigu izan ziren, beste behin, erakutsi zuen jotzaile bikaina eta punta-puntako pilotaria dela. Uranzun jokatutako azken neurketako “arantza” kendu zuela adierazi zuen. Buruz buruko txapelketan Rezustaren aurka galdu ostean, Irungo Uranzun garaipenera itzuli zen etxarrendarra.\nElezkano II. bikote zuelarik, Zabaletak bikain landu zituen tantuak Albisu nekatu eta gorrien hutsak eragiteko. Dena den, neurketa Olaizola II eta Albisuren aldeko bi tantorekin hasi zen, biak Aimar Olaizolarenak. Neurketa estu hasi zen, baina bikote gorriaren hutsek Zabaleta eta Elezkano II.na hauspotu zuten markagailuan abaintailak lor zezaten. Horrela, 6-12 lehen abantaila erosoa erdietsi zuten Zabaletak eta Elezkano II.-k. 12. txartelera iritsi aurretik, Zabaletak bere nagusitasuna hiru pilotakadetan erakutsi zuen: seigarren koadrotik 10era bidali zuen pilota, atzean kokatuta zeuden zalean mugiarazi zituen, eramateko ezinezkoak ziren pilotak Albisurentzat.\nEman eta eman zegoen unean, urdinek tantuak galtzen hasi ziren eta Olaizola II. eta Albisu markagailuan urreratu ziren (9-12). Hiru tantora zituzten, baina huts egin behar ez zen unean, Albisuk bi pilota galdu zituen eta ia salbaezina zen aldea erdietsi zuten Elezkano II.-k eta Zabaletak (9-18). 17. eta 18. tantoetan protagonista Danel Elezkano izan zen, maila handiko tanto bi egin zituen zaratamoarrak: lehena, boleaz txokoan utzi zuen eta bigarrenean, paretean lagunduta, bikain bidali zuen pelota zabalera.\nSalbaezina zirudien, baina Olaizola II.-k eta Albisuk ez zuten amore eman. Atsedenik jokatu zuten neurketaren azken tantoetan Olaizola II.-k duen kalitatearen arrastoak utzi zituen. Sakea eta errematea urtetan landutako teknika du goizuetarrak eta gisa hartan hiru tanto segidan gauzatu zituen, bertaratutako pilota zaleen eztanda eragin zuelarik. 14-19 hurbildu arren, Elezkano II. eta Zabaleta ez ziren urduritu eta hiru pilotakada jarraian asmatu zituztelarik, lehenak izan ziren 22 tantoetara iristen eta neurketa bereganatzen. 503 pilotakada eta 73 minutuko iraupena izan zuen neurketak.\nErostarbe sendo, Zabala zorrotz.\nEstelarreko neurketa bezain entretenigarria izan zen lehen neurketa. Zabala eta Erostarbe bikotea 13-22 irabazi zioten Arteaga II.-k eta Larunbek osatu zuten bikoteari. 5-1 aldeko partzialarekin hasi zuten neurketa Arteaga II.-k eta Larunbek, baina neurketak aurrera egin ahala, Erostarbek atzean erakutsitako sendotasunak eta Zabalak aurreran tantoak egiteko zuen zorroztasunak neurketaren balantza urdinen alde egitea ahalbidetu zuten. Aurreko koadroetan lehia estua izan zuten Arteagak eta Zabalak, baina, atzo, Zabalak estu hartu zuen Lasarteko gaztea.\nAIMAR OLAIZOLARI OMENALDIA EGIN ZIOTEN LARUNBATEAN KURPILEN\n08 Aza 2021\nBazkari batekin omendu zuten larunbatean Kurpil elkartekoek Goizuetako pilotaria\nLehengo larunbatean, azaroaren...\nAIMAR OLAIZOLARI OMENALDIA KURPILEN\n04 Aza 2021\nLarunbatean, azaroaren 6an, Kurpil elkarteak omenaldia egingo dio Aimar Olaizolari profesionaletan izan duen ibilbidea goraipatzeko asmoz\nARBE-LOPEZ GAILENDU ZIREN JOSTALDIN\n19 Urr 2021\nHiru set behar izan zituzten (15-7, 6-15, 5-3) Erkiaga-Etcheto bikotea garaitu eta Jai Alive World Tourreko Hondarribia Grand Slam Txapelketa...\nARBE-LOPEZEK ETA ERKIAGA-ETCHETOK JOKATUKO DUTE HONDARRIBIA GRAND SLAMEKO FINALA\nGoiko-Aimarren eta Beaskoetxea-Zabalaren aurka nagusitu eta zesta puntako txapelketako finala jokatuko dute.\nAurreikus zitekeena ez zen gauzatu....\nHONDARRIBIAN ZESTA ETA HENDAIAN ERREMONTEA\n07 Urr 2021\nHondarribia Grand Slameko finalerdiak eta Erremonte jaialdia jokatuko dira bihar, Hondarribian eta Hendaian, hurrenez hurren.\nBehe Bidasoa eskualdea beti...\nGOIKOETXEA-AIMAR FINAL ERDIETAN DIRA\n28 Ira 2021\nHondarribia Grand Slameko B multzoan, Arbe-Lopezek Hormaetxea-Manzi garaitu zituzten eta txapelketan aurrera egiteko aukerekin jarraitzen...


Ega - Wikipedia, encyclopedia asquea.\nEuscal Herrico ibaia\n(« Ega ibaia » orritic birbideratua)\nArticulu hau Naffarroaco ibaiari buruzcoa da; beste erranahietaraco, ikus « Ega (arguipena) ».\nEga  Arabaco hegoaldean jaiota ia ibilbide ossoa Naffarroa Garaico hego-mendebaldean eguiten duen ibai bat da, Ebroren adarra. 113 kilometro luce da, eta 1.461 kilometro quadroco arroa drainatzen du. \nToloñoco mendietatic dathorren erreca batec eta Ithurrietaco mendietatic ( Enciaren hegoaldean) jaisten den berce batec eratzen dute. Sartalde-sorthalde norabidean doa Liçarraraino . Hegoaldera abiatzen da ondoren eta Lerindic igaro eta guero, San Adrianen Ebro ibaira isurcen da. \nEga ibaiac Mendatza , Campanarea eta Çamarca erreque ura jassotzen du escuinaldetic; Urederra eta Irançu ibaiena ezquerraldetic. Campeçu , Ancin , Legaria , Murieta , Çubielqui , Arbeitza , Liçarra , Iratche , Lerin , Carcar , Andosilla eta San Adrian herrietatic igarotzen da. Ebro ibaiac Naffarroatic jassotzen dituen hirur adar nagussietatic urriena da. \nEgaren ibaiadarrac hauec dira: Izqui , Istora , Galbarra , Ubaria , Sardegui , Celhaieta , Urederra eta Irançu .\nEga ibaiaren emaria Andosillan neurth cen 1912 - 2010 bitartean.  Ibaiac 1.445 kilometro quadroco eremua drainatua du gune horretan, arro ossoaren % 99. Urtheco batez berceco emaria segundoco 13,6 m³ da. Emari handiena otsailean du (25,7 m³/s), eta chiquiena abuztuan (2,8 m³/s).\nEga ibaiaren batez berceco emariac ( m³ / s ), Andosillan neurthua\nDatuac: 1912 eta 2010 artean\n↑ (Gaztelaniaz) Systema Ega Chebro.es\n↑ (Gaztelaniaz) Ega ibaia Andosillan [ Bethico hautsitaco esteca ] Hercules.cedex.es\n" https://eu.wiquipedia.org/w/index.php?title=Ega&oldid=8700242 "(e)tic escuratuta\nAzquen aldaqueta 28 iraila 2021(e)an, 20:13(e)tan\nOrriaren azquen aldaqueta: 28 iraila 2021, 20:13.


Ezkiak, udaran itzala, udaberrian eztia | Angula Berria\nHasiera » Ezkiak, udaran itzala, udaberrian eztia\nEzkiak, udaran itzala, udaberrian eztia\nAinhoa Sagarzazu argitaratua 7 / Mai / 2020\nEzkiak hosto berde biziz jantzi dira dotore berriro ere, Artia auzoan (Irun). Laister entzungo dira euren baitan babesa aurkitzen duten txorien kanta alaiak. Ezti gozoaren usaina jarioko dute eta itzal ederra zabalduko dute beroaldian. Zorionak laguntzen bagaitu, udazkenean gorrituko dira urtero legez, neguaren biluztasunaren gogoetak lotsaraziko balitu bezala. Neguan, bronkiodun bizidunak direla oroitaraziko digute. Eta berriro iritsiko dira udaberriaren jantziak.\nLeihoko ikasgelatik sasoiak ikusi eta ikasi dituzte Artiako umeek. Garaian garaiko aldaketak zuhaitzen bitartez iristen zaizkie hirietako haurrei, zer esanik ez konfinamenduan. Zuhaitzek maisuak izaten ere badakite. Umeen gisara, begiak, usaimena eta sentikortasuna piztuta izatea besterik ez dugu behar beraien ikasleak izateko.\nHirietako zuhaitz helduen opariak denok goxatzen ditugu. Mugitzen ez badira ere, ez daude inoiz geldirik. Artian egunero igarotzen duten milaka ibilgailuen ixuri toxikoak irensten dituzte arnasteko behar dugun aire garbia itzuliz Milaka berogailu eta elektrotresnen kutsadura eta erradiazio kaltegarriak ere jaten dituzte zuhaitz hauek. Trafikoaren zarata eta haizeteak leunago iristen zaizkigu, beraiei esker. Partikula txikiak euren hostoetan itsasten dira guk arnas ez ditzagun. Gure osasunaren bermatzaile nagusiak dira. Ezkiak irakasleak, zuhaitzak sendagileak.\nMuxutruk ematen digute dena, opari guztiak bezala. Zenbaezinak dira azken berrogei urteetan ezki osasuntsu hauek irentsi dituzten CO2 tonak. Kalkulaezinak ere, euren adasketan pausatu diren hegaztiak. Guztion ongizatearen aldeko langile nekaezinek ez diote orain arte arazo bat bera ere eman ez auzoari, ezta hiriari ere. Aitzitik, onurak besterik ekarri ez dizkiguten auzokide eskuzabalak direla esango genuke.\nIrungo Udaleko ordezkariak ordea ez omen dira jabetu zuhaitz hauek Iruni ekartzen dioten onuraz. Usaimena, ikusmena, entzumena eta sentikortasuna atrofiatuak dituztelakoan gaude, zuhaitzen eskaintzak saritzeko oso era bitxia aurrikusi baitute: mende erdiko berrogei eta zazpi ezki ederren heriotza. Halaxe baieztatu baitu Udalak berak, era extraofizialean, mozketaren berria publikoki ematera oraindik ausartu ez delako. Pandemia dela eta bertan behera gelditu zen martxorako hitzartua zegoen mozketa. Gezurra badirudi ere, koronabirusak arnasa eman dio auzoari.\nTamainako triskantza egiteko joan den abenduko hurakan haizeteen ondorioz jadanik gaixo zeuden ale gutxi batzuk erori izanaren aitzakia baliatzen du Udalak. Banan banako ikerketarik egin gabe, ezki guztiak erortzeko arriskuan daudela argudiatzen du udalak kontratatutako enpresak egin duen txostenak. Baina irizpide hau ez da inongo oinarri zientifiko-objektiboan sustengatzen. Aitzitik azpimarragarriena: berrogei eta zazpi ezki handiak tente mantentzea nahiz eta haizete bortitz ezohiko horiek jo. Zuhaitzak bota behar duen enpresak berak egin du zuhaitzen mozketa aholkatzen duen txostena. Susmagarria ezta?\nArtiako Lagunak zuhaitzen bizitza salbatzeko helbururarekin jaio den auzokideen kolektiboa da. Hitzekin mintzatzeko gauza ez diren zuhaitzen ahotsa bilakatu da. Ezkiak ez mozteko galdegiten diote udalari. Eskari hau 2,300 lagunek sinatu dute (2000 lagunek online eskaeran eta 340 paperezko eskaeran) eta orain, adopzio kanpaina bat dago martxan. Berrogei eta zazpi elkartek (Ekologistak Martxan, Haritzalde Naturzaleen Elkartea, SEO Birdlife, Ariba Las Ramas, Kolonbiako ProÁrbol eta Txileko Red Árbol Urbano haien artean) eta denda txiki batzuk ere ezki bana adoptatu dute. Truke, ziurtagiri bat jaso dute eta horrekin batera, ezki bakoitzarentzaren konserbatzeko eta mantentzeko udalari eskaera.\nLarrialdi klimatikoaren inguruko kontzientzia hazten ari den honetan, tokiz tokiko zuhaitzak defendatzeak auzoaren mugak gaindizen ditu eta mundu hobe baten aldeko aldarria bilakatzen da. Zuhaitzak dira, euren existentzia hutsarekin, beroketa globalari mugak jartzen dizkioten izaki bizidun garraintzitsuenak. Eta helduak badira, askoz ere gehiago. Basamortutako lurretan landaketa masiboak bezain inportanteak dira zuhaitz zaharren zainketak. Biak datozen belaunaldien biziraupenerako ezinbestekoak direnez, Artiako eta munduko adaska eta sustrai guztiak defenda ditzagun.


Bilboko Okupazio Bulegoa: Barakaldoko Gazte Asanbladak eta Makala II Gaztetxeak jasaten ari den errepresioaren aurrean\nBarakaldoko Gazte Asanbladak eta Makala II Gaztetxeak jasaten ari den errepresioaren aurrean\n[Barakaldoko Gazte Asanbladak plazaratutako prentsa oharra]\nBarakaldoko Gazte Asanbladak gazteentzako eta gazteengatik lokal autogestionatu baten erabilpena martxan jarri zuenetik, erakunde, kolektibo eta udaletxearen partetik errepresioa eta hainbat eraso bizi izan ditu.\nKultura eta aisialdi alternatiboak eraikitzeko asmoz Kobazulo gaztetxea martxan jarri genuen lehenengo momentu beretik, mota guztietako erasoak sufritzen hasi ginen: munizipalen eta ertzaintzaren ezohiko bisitak gazteri antolatua kriminalizatzeko. Are gehiago, bisita horietariko batean ertzain batek zotz bat sartu zuen Kobazuloko atearen sarrailan jendea barruan zegoelarik eta sarraila apurtuz.\nEgun, Makala II gaztetxearekin aipatutako errepresioa ez da gelditu: inaugurazio egunean munizipalaren bisitak programatuta zegoen bazkaria lekuz aldatu zuen, lokalaren barruan bilduta egoteagatik 12 gazteen aurka prozesu judiziala irekita dago usurpazio delitua egotzita, eta atzo bertan, urriaren 14an, gaztetxearen sarraila pegamentuarekin boikoteatua izan da.\nHala ere, Barakaldoko gazteria ez da eraso hauen aurrean kikilduko, ezta geldituko ere, askotan adierazi baitugu jabetza pribatuak gizartea itotzen duela eta indibidualista, berekoia eta ankerra bihurtzen duela. Honengatik guztiagatik okupazioa ekintza giza bultzatzen jarraituko dugu, herrian hutsik eta erabili gabe dauden lokalen berreskurapena eta berrerabilpena aldarrikatuz. Itotzen gaituen sistema honi aurre egiteko, aisialdi, kultur eta sozializazio gune alternatiboak eraikiko ditugu egun indarrean dagoen kontsumismo, burokrazia eta jerarkiekin amaitzeko.\nMakala II gaztetxea herrian eta, batez ere, auzoan bultzatzen jarraituko dugu, gure dinamika alternatiboekin aurrera jarraituz: laster hasiko diren tailerrak, elkarrizketak eta eztabaidak, drogen eta kontsumismotik at oinarrituta dauden jaiak… Gazteriak gazteriarentzako eraiki dezakeen oro, alegia.\nHau guztia salatu eta gero, proiektu honekin bukatu nahi duenari adierazi nahi diogu aurrean gazteri borrokalari bat duela, aurrean jartzen dizkiguten eragozpen guztiekin amaitzeko beldurrik ez duena.\nITXITA Apirilak 15 eta 22 CERRADO 15 y 22 de abril\nErreportajea: Tosuko (Getxo) erresistentzia kanpaldia\nDeustuko Gazte Lokalak bere 23. urtemuga ospatuko du\nBarakaldoko Gazte Asanbladak eta Makala II Gaztetx...\nPolitizar la okupación, transformar el futuro\n"CineCCdonostia" trabajará la autogestión y la oku...\nErrekaleorrekoek gazte asanbladak gonbidatu dituzt...\nErrekaldeko Etxarri Gaztetxearen inaugurazioa ospa...\n"Ven a Maison 13"


Dohaintzen desgrabazio fiskala | Consumer\nDohaintzen desgrabazio fiskala\nBesteei mesede egiten dieten jarduerekin elkarlanean arituz gero, zergadunak ekarritako zenbatekoaren %10 eta %30 bitartean ken dezake.\nEgilea: EROSKI Consumer 2009-ko abuztuak 2\nDuela aste batzuk amaitu zen errenta aitorpena aurkezteko epea. Ogasunaren bulegoetan edo zirriborroa berrikustean, batzuek damutzen dute diruaren desgrabazioa eragingo liokeen zenbait eragiketa egin ez izana. Etxebizitza kontu bat irekitzea, etxebizitza alokatzeko kontratuan titular gisa agertzea edo hipoteka baten kuotak ordaintzea dira, besteak beste, Estatuak herritarrari kenkari fiskalen bidez konpentsatzeko formulak.\nFundazioei, interes publikokotzat deklaratutako elkarteei, gobernuz kanpoko erakundeei (GKE) edo lehentasunezko mezenasgo-programei egindako dohaintzak —hau da, interes orokorreko jarduerak egiteko parte-hartze pribatua, hala nola garapen-bidean dauden herrialdeentzako laguntzak edo katedralak zaharberritzea— interes orokorreko jardueretan parte hartzea sustatzeko eta bultzatzeko beste sistema bat dira. Horrela, zergadunak ekarritako zenbatekoaren %10 eta %30 bitartean desgrabatzen ahalko du eta besteei onura ateratzen dieten jardueretan parte hartu. Gogoratu behar da, gainera, partikularren arteko dohaintzak dohaintzen gaineko zergari lotuta daudela.\nDirua fundazio bati edo irabazi asmorik gabeko edozein erakunderi emateko orduan, lehenik eta behin, fundazio horrek pertsona horien egoera hobetzeko balio dezake. Dohaintza baten bidez, kirol-, arte- eta kultura-elkarteen funtzio soziala betetzen lagun daiteke… Lor daitekeen onura fiskala pizgarri bat baino ez da izaten, baina ez helburua bera. Are gehiago, irabazi asmorik gabeko entitateei egindako dohaintza guztiek ez dute eskubiderik ematen zergadunak onura fiskalak izateko. Hori horrela izan dadin, irabazi asmorik gabeko erakundeen zerga-araubideari eta mezenasgoaren aldeko zerga-pizgarriei buruzko 49/2002 Legean ezarritako baldintza batzuk bete behar dituzte erakundeek.\nLege honen 2. artikuluan ezartzen da onura publikokotzat jotzen diren fundazioek eta elkarteek ematen dutela zerga-arinketak izateko eskubidea. Garapenerako Nazioarteko Lankidetzari buruzko 23/1998 Legeak aipatzen dituen garapenerako gobernuz kanpoko erakundeak (GGKE) ere bai, betiere onura publikoko fundazio edo elkarteak badira. Espainiako eta autonomia erkidegoetako kirol federazioak eta Batzorde Olinpiko eta Paraolinpikoa ere sartuta daude dohaintzek zergak arintzen dituzten erakundeen zerrendan.\nIrabazi asmorik gabeko entitatetzat (ONL) har daitezen, erakundeek interes orokorreko helburuak lortu behar dituzte. Horien artean, legeak honako hauek nabarmentzen ditu: giza eskubideen defentsa, “terrorismoaren eta indarkeriazko ekintzen biktimak”, laguntza eta gizarteratzea, eta beste helburu batzuk (gizalegezkoak, hezkuntzakoak, kulturalak, zientifikoak, kiroletakoak, osasunekoak edo lanekoak). Talde honetan sartzen dira, halaber, garapenerako lankidetza, boluntarioen eta gizarte-ekintzaren sustapena, ingurumenaren babesa eta arrazoi fisiko, ekonomiko edo kulturalengatik baztertuak izateko arriskuan dauden pertsonen sustapena eta arreta.\nEntitate horiek legeak jasotzen duen zerga araubide bereziari heldu diotenean, dohaintzak egiten dituzten pertsonak kuota osoaren% 25era arte desgraba daitezke. Onura publikoko fundazioak edo elkarteak araubide berezia aukeratu ez badu, dohaintza-emaileak ekarritako zenbatekoaren% 10 bakarrik kenduko du.\nOndasunen edo eskubideen dohaintzekin batera, Legeak dio elkarteetako afiliazio-kuoten gaineko kenkariak egin daitezkeela, baldin eta horiek ez badatoz bat oraingo edo geroko prestazio bat jasotzeko eskubidearekin. Era berean, kontraprestaziorik gabe egindako ondasun, eskubide edo baloreen gaineko gozamen-eskubide erreal bat eratzean egiten den kenketa jasotzen da, bai eta Espainiako Ondare Historikoa osatzen duten ondasunen dohaintzak ere, Interes Kulturaleko Ondasunen Erregistro Orokorrean edo Espainiako Ondare Historikoari buruzko 16/1985 Legean aipatzen den Inbentario Orokorrean jasota daudenak, eta kalitate bermatua duten kultura-ondasunen dohaintzak.\nAurrekoaz gain, pizgarri multzo batek partikularren eta enpresen mezenasgo jarduera saritzen du. Hartzaileak, irabazi asmorik gabeko erakundeekin batera, autonomia erkidegoak eta toki entitateak, Estatuko erakunde autonomoak eta antzeko entitateak izan daitezke. Legeak unibertsitate publikoekin eta haiei atxikitako ikastetxe nagusiekin, Cervantes Institutuarekin, Ramón Llull Institutuarekin eta berezko hizkuntza ofiziala duten autonomia-erkidegoetako gainerako erakundeekin ere lankidetza aurreikusten du.\nOndare historiko, artistiko edo linguistikoa kontserbatzeko jarduerek %25eko kenkaria dute. Lehentasunezko beste ondasun batzuek %5era bitarteko zerga-pizgarriak dituzte (%30eko kenketa). Estatuko Aurrekontu Orokorrei buruzko Legeak urtero eguneratzen ditu. Horien artean daude Mundu Ondareko ondasun berezi batzuk edo Katedralen Plan Nazionalean sartutako eliz eraikinak.\nDohaintza horiek justifikatzeko, entitateak ziurtagiri bat egin behar du, Zerga Administrazioari igorriko diona eta, gutxienez, puntu hauek bilduko dituena:\nIdentifikazio fiskaleko zenbakia eta emailearen eta entitate emailearen identifikazio pertsonaleko datuak.\nBerariaz aipatzea entitate dohaintza-hartzailea Irabazi Asmorik gabeko Entitateen Zerga Araubideari eta Mezenasgorako Zerga Pizgarriei buruzko Legearen 16. artikuluan arautzen diren erakundeetan dagoela.\nDohaintzaren data eta zenbatekoa, dirua denean.\nDohaintzan emandako ondasuna eman dela frogatzen duen agiri publikoa edo beste benetako agiri bat, diruzko dohaintzak ez direnean.\nEntitate dohaintza-hartzaileak dohaintzan emandako objektuari bere berariazko helburua betetzeko emango dion erabilera.\nDohaintza ezeztaezina dela espresuki aipatzea, dohaintzen ezeztapena arautzen duten aginduzko arau zibiletan ezarritakoa galarazi gabe.\ndohaintzak donazioak erakundeak fiscal-eu jarduerak\nDohaintza edo jaraunspena: zer uzten du diru gehiago?\nZein administraziok onartzen dituzte epekako ordainketak?\nEspainiako Bankuak aktibo higiezinen izaera zehaztera behartuko ditu finantza-erakundeak


PROIEKTU. IDEIA | Tú y tu Proyecto\nZure proiektua edo negozioa gauzatu nahi duzula pentsatzea ez da preseski ideia bat izatea: helburu bat izatea da. Oraindik zehaztu gabe dagoen zerbait, baina helburua.\nForma ematen hastea ez da beti errazena; beraz, zuri laguntzeko, zenbait teknika proposatzen dizkizugu: batzuek ideiak sortzen laguntzen dute; bestetzuek, onenak aukeratzen lagunduko dizute\nBadakizu proiektu bat egin nahi duzula, edo negozio txiki edo handi bat sortu, baina ez zaizu bururatzen zer eta nola. Pentsatu negozio ideiak besteek egiten dutenetik eta zure prestakuntzatik, esperientziatik eta zaletasunetatik datozela normalean. Beharbada, hori abiapuntu ona da. Gainera, funtsezkoa da zure ingurura begiratzen ikastea: konponbide berriak (zureak) behar dituzten arazoz inguratuta gaude, bai eta gure arazoetarako konponbidez inguratuta ere. Arretaz eta irudimenez begiratzea da kontua.\nBatetik, “TRESNAK” atalean, ideia-jasa bat nola egin aurkituko duzu, irudimenik eza eta orria zerez bete ez jakitea gainditzeko. Bestetik, ”SAREAK + 2.0” atalean, honako hauek erabiltzen ikasiko duzu: evernote, aurkitzen duzun material interesgarri guztia gordetzeko; trello, zu zeu eta zure proiektua antolatzeko; eta symbaloo, zure ikaskuntza ingurunea sortzeko. “KONTURATU GABE” ikusiko duzu zuri buruzko gauzak ikasi dituzula, proposatu dizkizugunak probatu bitartean. Izan ere, “ESANA ZUEN FILM HARK”.\nProiektua zenbaiten artean egiten ari bazarete, bikain; bakarrik ekin badiozu, laguntzeko eska diezaiekezu. Dibertigarria da. Erraza da ideia-jasa bat egitea. Arazo bat azaltzen da, eta pentsatu gabe bururatzen zaizkizuen ideia guztiak esan baino ez da egin behar. Berdin dio baliagarriak, erokeriak edo ezinezkoak diren. Beldurrik gabe. Asko eta iragazkirik gabe ateratzea da garrantzitsuena, pentsatzeko ohiko modua saihesteko. Ideia guztiak, eroak, baliagarriak, gauzagarriak, ezinezkoak, guztientzat ongi agerikoa den zerrenda batean idazten dira. Hamar bat minutu igaro ondoren, beste lan bat hasten da: ideiak antolatzea eta elkarren artean erlazionatzea, zerrenda txikiagoa baino zehatzagoa izan arte. Azkenean, balio ez dutenak kenduko ditugu, eta konponbide onenarekin geratuko gara. Demagun ile-apainketako oinarrizko Lanbide Heziketa ikasi duzula; beraz, gazte samarra zara, ez duzu diru askorik, baina gogo handia eta oso ideia argiak ohartzeko zeinen garrantzitsua den edonorentzat bere buruarekin eta itxurarekin ongi sentitzea. Zer egin dezakezue dakizuenarekin eta daukazuenarekin? Hori da zuen abiapuntua.\nEIle apaindegi bat sortzeko edo ekin nahi diozun beste edozein proiektu gauzatzeko, darabilzun informazio guztia antolatu beharko duzu, atazak kudeatu egin beharko dituzu, eta partekatu taldeko gainerakoekin. Horregatik, hiru tresna oso baliagarri erabiltzen ikasiko duzu. Trello: lana banan-banan eta taldeka antolatzeko balio du; Evernote: dena jasotzeko erabiliko duzun ohar liburuxka izanen da; Symbaloo: webguneetarako, bideoetarako, blogetarako, sareetarako eta sarean erabiltzen duzun beste edozein baliabidetarako loturak bilduko ditu. Hiru tresna horiek doakoak dira, eta edozein gailutatik erabiltzen ahal dituzu. \nBaliteke oraindik oso argi ez izatea honek zerikusia duen zurekin, ezertarako balio dizun. Bada, ohartu ez bazara ere, gauza asko ikasi dituzu konturatu gabe. Ideia-jasen edo Googlen egindako bilaketen atzean, “oinarrizko gaitasunak” direlakoak daude: ez dira ikasi duzulako edo ez duzulako ikasi dauzkazun ezagutzak, gainerakoak inguruan ditugula egunez egun bizitzeko behar ditugun trebetasunak baizik. Baina horiek ere ikasi egiten dira, eta erabiltzen. Ideia-jasa egiteko, motibazioren bat (oinarrizko gaitasuna) izan behar zenuen, eta ziur zeure buruarekiko konfiantza handitu dela emaitzak ikustean (konfiantza beste gaitasun bat da); gainera, ziur kontatu diozula norbaiti, eta ahalegindu behar izan duzula ongi azaltzen, diozuna uler diezazun (beste bat: komunikazioa), eta hori guztia zure mugikorraren edo ordenagailuaren bidez egin duzula, eta, beraz, zure gaitasun digitala ere gihartu duzu. Ez dago batere gaizki hori guztia konturatu gabe egiteko! Pentsa dezakezu oraindik ere ez dizula ezertarako balio gaitasunen berri izateak, egin behar duzuna egitea aski dela. Ez da guztiz egia. Zuk, mundu guztiak bezala, dauzkazunekin lan egiten duzu. Eta zer duzu? Besteak beste, zure gaitasunak.\nZure zaletasunetan bilatzea, ideia-jasetan, ilusioz beteko zaituen proiektu bat aurkitzeko…. Inoiz ez duzu pentsatu gauza batek beste batera eraman zaitzakeela, nolatan dena, azken batean, erlazionatuta egon daitekeen? Ez duzu zeure burua ezagutzen horretan guztian pentsatuta?\nJarraitu bilatzen "desberdintzen zaituena"


Azken bideoak: Literatura | Hamaika Telebista\nAzken bideoak: Literatura\n¿Qué está pasando con Iruña Veleia? Liburuaren aurkezpena\n¿Qué está pasando con IRUÑA-VELEIA? Liburuaren aurkezpen hitzaldia izan da, Donostiako Udal liburutegian. Bertan izan dira liburuaren egilea Juan Mari Elexpuru, Idoia Filloy arkeologoa eta Iruña-Veleaiko zuzendari ohia eta Koenraad Van Den Drissche geokimikan doktorea eta Ama Ata blofaren zuzendaria. Hiruen artean azaldu dute liburuak kronologikoki jasotzen dituen 13 urte hauetako lan guztia eta gaur egun arte kasu honen egoera.\nPamplona Negra Iruñean ospatuko da datorren astean\nPamplona Negra, nobela beltzan sakontzen den festibala, Iruñeko Baluarte jauregian ospatuko da datorren astean, urtarrilaren 22tik 26ra. Aurtengo edizioak literaturgintzaz haratago joango da eta kriminologia tailerra eskeiniko du. Honetaz gain Iruñean zehar ibilbide gidatua prestatu du antolakuntzak, Nafarroako hiriburuan kokatzen diren eleberrietako krimenak ezagutu eta kokatzeko.\n(H)ilbeltza, Euskal Nobela Beltzaren Astea Baztanen\nHainabt idazle, itzultzaile eta adituk hartuko dute aprte aurtengo edizioan. Horien artean dira Itxaro Borda, Edora Jimenez edo Xabier Etxeberria. Horrez gain, (H)ilbeltza bekaren irabazle izandako Mikel A. Elustondoren “Kexko Bola Batek Itoak Birikak lana ere aurkeztuko da aurtengoan.\nZiegan arrakalak sortzeko eta espetxetik aldentzeko burutazioen hiru liburu aurkeztu ditu Ataramiñek\nHiru euskal presok egindako lanak aurkeztu ditu Ataramiñe argitaletxeak. Ibon Muñoak idatzitako 'Hamaika desio utopiarako', Joseba Erostegik eta haren iloba Lorea Erostegik elkarlanean ondutako 'Txori mezulariak' haurrentzako ipuina, eta Oier Goitiaren 'Egia baten egunerokoa'.\nSaioak / Artekale\nHiriaren taupadek otso bat esnatu dute\nEndika LaHaine, 121Krew-ko kideak, literaturara eman du pausoa eta 'Lobo-Otsoa' olerki bilduma argitaratu du Taupaka Elkartearen eskutik. Liburua aitzaki, sortzaile barakaldarraren ibilbideari errepaso egin diogu, euskal kulturari egin dion ekarpena gogora ekarriz.